Πρόταση απόφασης του Συμβουλίου για τη σύναψη της συμφωνίας σχετικά με την τήρηση ομαλών συνθηκών ανταγωνισμού στον κλάδο ναυπήγησης και επισκευής πλοίων (94/C 375/01) (Κείμενο που παρουσιάζει ενδιαφέρον για τον ΕΟΧ) COM(94) 460 τελικό - 94/0246 (ACC)

(Υποβλήθηκε από την Επιτροπή στις 8 Νοεμβρίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το πρώτο εδάφιο του άρθρου 228 παράγραφος 2,

τις διαπραγματευτικές οδηγίες που δόθηκαν στην Επιτροπή με την εντολή της 20ής Ιουλίου 1990,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι η Επιτροπή έχει διαπραγματευθεί εξ ονόματος της Κοινότητας συμφωνία για την τήρηση ομαλών συνθηκών ανταγωνισμού στον κλάδο ναυπήγησης και επισκευής εμπορικών πλοίων, καθώς και μνημόνιο συμφωνίας σχετικά με τις εξαγωγικές πιστώσεις για πλοία, καθώς επίσης ότι είναι σκόπιμη η έγκριση της εν λόγω συμφωνίας,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας η συμφωνία μεταξύ της Ευρωπαϊκής Κοινότητας και ορισμένων τρίτων χωρών σχετικά με την τήρηση ομαλών συνθηκών ανταγωνισμού στον κλάδο ναυπήγησης και επισκευής πλοίων.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία που μνημονεύεται στο άρθρο 1 δεσμεύοντας την Κοινότητα, καθώς επίσης να ορίσει το πρόσωπο που είναι αρμόδιο να καταθέσει το επίσημο έγγραφο έγκρισης κατ' εφαρμογή του άρθρου 12 παράγραφος 3 της συμφωνίας.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

(α): στοιχεία για το 1992.

(β): συμπεριλαμβάνονται οι θέσεις εργασίας στα ναυπηγεία της πρώην Λαϊκής Δημοκρατίας της Γερμανίας.

(*) Δεν υπάρχουν στοιχεία.

ΣΥΜΦΩΝΙΑ ΣΧΕΤΙΚΑ ΜΕ ΤΗΝ ΤΗΡΗΣΗ ΟΜΑΛΩΝ ΣΥΝΘΗΚΩΝ ΑΝΤΑΓΩΝΙΣΜΟΥ ΣΤΟΝ ΚΛΑΔΟ ΝΑΥΠΗΓΗΣΗΣ ΚΑΙ ΕΠΙΣΚΕΥΗΣ ΕΜΠΟΡΙΚΩΝ ΠΛΟΙΩΝ

ΠΙΝΑΚΑΣ ΠΕΡΙΕΧΟΜΕΝΩΝ

Σελίδα

Προοίμιο . 3

Κείμενο της συμφωνίας . 4

Παράρτημα I: Μέτρα ή πρακτικές μη συμβατές με τις ομαλές συνθήκες ανταγωνισμού στον κλάδο ναυπήγησης και επισκευής εμπορικών πλοίων . 10

Συνοδευτικές σημειώσεις του παραρτήματος I . 12

Παράρτημα II: Ειδικές διατάξεις σχετικά με τα μέτρα στήριξης . 16

Συνοδευτικές σημειώσεις του παραρτήματος II . 17

Παράρτημα III: Τέλη ζημιογόνου τιμολόγησης . 20

Παράρτημα IV: Επίλυση διαφορών δυνάμει του άρθρου 8 . 32

ΠΡΟΟΙΜΙΟ

ΤΑ ΣΥΜΒΑΛΛΟΜΕΝΑ ΜΕΡΗ ΤΗΣ ΠΑΡΟΥΣΑΣ ΣΥΜΦΩΝΙΑΣ,

ΕΧΟΝΤΑΣ επίγνωση της σημασίας που έχει ο υγιής κλάδος ναυπήγησης και επισκευής εμπορικών πλοίων για το διεθνές και εθνικό εμπόριο 7

ΕΚΤΙΜΩΝΤΑΣ τους σκοπούς του Οργανισμού Οικονομικής Συνεργασίας και Αναπτύξεως, καθώς και το σημαντικό ρόλο που διαδραματίζει η ομάδα εργασίας του Συμβουλίου για το ναυπηγικό κλάδο, στην ανάπτυξη ομαλών συνθηκών ανταγωνισμού στο ναυπηγικό κλάδο και σημειώνοντας, ιδίως, τις εργασίες του σχετικά με τον «αναθεωρημένο γενικό διακανονισμό για τη σταδιακή κατάργηση των εμποδίων στις ομαλές συνθήκες ανταγωνισμού στον ναυπηγικό κλάδο» (ΑΓΔ), το «μνημόνιο συμφωνίας για τις εξαγωγικές επιδοτήσεις» και τις «αναθεωρημένες κατευθυντήριες γραμμές για τις κυβερνητικές πολιτικές στον ναυπηγικό κλάδο».

ΛΑΜΒΑΝΟΝΤΑΣ υπόψη τις αρχές που διέπουν το διεθνές εμπόριο, όπως αυτές ορίζονται στη γενική συμφωνία δασμών και εμπορίου του 1994 (εφεξής καλούμενη GATT του 1994) 7

ΣΗΜΕΙΩΝΟΝΤΑΣ τη σοβαρή διαρθρωτική ανισορροπία και τις τάσεις της αγοράς οι οποίες είχαν αρνητική επίδραση για πολλά έτη στο διεθνή κλάδο ναυπήγησης και επισκευών πλοίων, την αύξηση του ανταγωνισμού, την επιδείνωση του επιπέδου των τιμών και την εφαρμογή μέτρων δημόσιας αρωγής 7

ΕΠΙΘΥΜΩΝΤΑΣ να βελτιώσουν τη διαφάνεια σχετικά με τα εμπόδια στις ομαλές συνθήκες ανταγωνισμού όσον αφορά τον κλάδο ναυπήγησης και επισκευής εμπορικών πλοίων και να ενδυναμώσουν τη δυνατότητα του Οργανισμού Οικονομικής Συνεργασίας και Αναπτύξεως για τη συλλογή σχετικών στοιχείων και για την παρακολούθηση της κατάστασης της αγοράς, των τιμών και των πολιτικών στον εν λόγω κλάδο 7

ΑΝΑΓΝΩΡΙΖΟΝΤΑΣ την ανάγκη να εντείνουν τη δέσμευσή τους για την επίτευξη ομαλών συνθηκών ανταγωνισμού και να προβλέψουν αποτελεσματικά μέσα προστασίας κατά της πώλησης πλοίων κάτω της κανονικής τους αξίας οι οποίες προκαλούν ζημία 7

ΑΝΑΓΝΩΡΙΖΟΝΤΑΣ επίσης ότι τα ιδιαίτερα χαρακτηριστικά των πράξεων αγοράς πλοίων καθιστούν πρακτικά δύσκολη την εφαρμογή αντισταθμιστικών δασμών και δασμών αντιντάμπινγκ, όπως προβλέπεται στο άρθρο της συμφωνίας για τις επιδοτήσεις και τα αντισταθμιστικά μέτρα VI της GATT του 1994, τη συμφωνία για τις επιδοτήσεις και τα αντισταθμιστικά μέτρα, και τη συμφωνία για την εφαρμογή του άρθρου VI της GATT του 1994 7

ΑΝΑΓΝΩΡΙΖΟΝΤΑΣ περαιτέρω την ανάγκη να προβλεφθεί η ταχεία, αποτελεσματική και δίκαιη επίλυση των διαφορών σχετικά με τα εν λόγω θέματα,

ΣΥΜΦΩΝΟΥΝ ΤΑ ΑΚΟΛΟΥΘΑ:

Άρθρο 1

Αποκατάσταση και διατήρηση των ομαλών συνθηκών ανταγωνισμού

1. Τα μέρη καταργούν, σύμφωνα με τις ειδικές διατάξεις που ορίζονται στο παράρτημα II, όλα τα υφιστάμενα μέτρα ή τις πρακτικές που δεν είναι συμβατές με τις ομαλές συνθήκες ανταγωνισμού στον κλάδο ναυπήγησης και επισκευής εμπορικών πλοίων δυνάμει του παραρτήματος I (εφεξής καλούμενα «μέτρα στήριξης»).

2. Τα μέρη δεν εισάγουν νέα μέτρα στήριξης.

3. Τα μέρη αναγνωρίζουν ότι η πώληση εμπορικών πλοίων σε τιμή κατώτερη της κανονικής αξίας είναι καταδικαστέα εφόσον προκαλεί ή απειλεί να προκαλέσει σημαντική ζημία σε κλάδο ναυπήγησης και επισκευής πλοίων εγκατεστημένο στο έδαφος άλλους μέρους, ή επιβραδύνει ουσιαστικά την ίδρυση εγχωρίου κλάδου ναυπήγησης και επισκευής πλοίων. Προκειμένου να αντιμετωπισθεί ή να προληφθεί η εν λόγω ζημιογόνος τιμολόγηση, εφαρμόζεται το παράρτημα III.

Άρθρο 2

Πεδίο εφαρμογής της συμφωνίας

1. Η παρούσα συμφωνία καλύπτει τη ναυπήγηση και την επισκευή όλων των αυτοπροωθούμενων ποντοπόρων πλοίων 100 κόρων ολικής χωρητικότητας και άνω που χρησιμοποιούνται για τη μεταφορά εμπορευμάτων ή προσώπων ή για την εκτέλεση εξειδικευμένης υπηρεσίας (για παράδειγμα, παγοθραυστικά και βυθοκορικά πλοία) και των ρυμουλκών ισχύος 365 kW και άνω.

2. Από την παρούσα συμφωνία εξαιρούνται:

α) τα πολεμικά πλοία και οι μετατροπές ή προσθήκες σε άλλα πλοία αποκλειστικά για στρατιωτικούς σκοπούς. Η παρούσα εξαίρεση υπόκειται στην προϋπόθεση ότι όλα τα μέτρα ή οι πρακτικές που εφαρμόζονται σε σχέση με τα πλοία, τις τροποποιήσεις ή τις προσθήκες αυτές δεν αποτελούν συγκεκαλυμμένες ενέργειες υπέρ της ναυπήγησης και της επισκευής εμπορικών πλοίων οι οποίες δεν είναι συμβατές με την παρούσα συμφωνία. Εάν κάποιο μέρος θεωρήσει ότι η προϋπόθεση αυτή δεν πληρούται, δύναται, με την επιφύλαξη των δικαιωμάτων του να κινήσει τις λοιπές διαδικασίες στην παρούσα συμφωνία, να ζητήσει περαιτέρω πληροφορίες, για την παροχή των οποίων το άλλο μέρος συνεργάζεται όσο το δυνατόν πληρέστερα και ταχύτερα 7

β) τα αλιευτικά πλοία που προορίζονται για τη σύσταση ή τον εκσυγχρονισμό του αλιευτικού στόλου του μέρους. Η παρούσα εξαίρεση υπόκειται στην προϋπόθεση ότι το μέρος παρέχει πλήρη διαφάνεια σύμφωνα με το άρθρο 4.

3. Για τους σκοπούς της παρούσας συμφωνίας:

α) ως «αυτοπροωθούμενο ποντοπόρο πλοίο», θεωρείται το πλοίο του οποίου το μόνιμο σύστημα πρόωσης και διεύθυνσης του παρέχει όλα τα χαρακτηριστικά της αυτόνομης πλοϊμότητας στα διεθνή ύδατα 7

β) Ο όρος «επισκευή», περιλαμβάνει, μεταξύ άλλων, τις μετατροπές και τις γενικές επισκευές των αυτοπροωθούμενων ποντοπόρων πλοίων όπως καθορίζονται στο στοιχείο α) ανωτέρω 7

και

γ) «πολεμικά πλοία», είναι τα πλοία τα οποία, σύμφωνα με τα βασικά δομικά χαρακτηριστικά τους και ικανότητες, προορίζονται αποκλειστικά για στρατιωτική χρήση.

Άρθρο 3

Ομάδα συμβαλλομένων μερών

1. Ομάδα συμβαλλομένων μερών στην οποία συμμετέχει ένας αντιπρόσωπος από κάθε ένα από τα συμβαλλόμενα μέρη της παρούσας συμφωνίας, εξετάζει τη λειτουργία της συμφωνίας και εκτελεί τα λοιπά καθήκοντα που προβλέπονται στην παρούσα συμφωνία.

2. Η ομάδα συμβαλλομένων μερών εκλέγει ετησίως πρόεδρο διατελούντα υπό την προσωπική του ιδιότητα. Ο πρόεδρος συγκαλεί συνεδριάσεις της ομάδας συμβαλλομένων μερών ετησίως ή, μετά από αίτηση ενός μέρους, συχνότερα. Εάν η χώρα της οποίας ο πρόεδρος είναι υπήκοος, ή στην οποία ο πρόεδρος έχει τη συνήθη κατοικία του ή στην οποία εργάζεται, αποτελεί ενδιαφερόμενο μέρος διαδικασίας συμβουλευτικής γνώμης, παρέκκλισης ή επίλυσης διαφοράς δυνάμει των άρθρων 5 ή 8, η ομάδα συμβαλλομένων μερών εκλέγει, μετά από αίτηση οποιουδήποτε μέρους και αναπληρωματικό πρόεδρο προκειμένου να ασκήσει τα καθήκοντα του προέδρου κατά τη διάρκεια αυτών των διαδικασιών.

3. Η ομάδα συμβαλλομένων μερών ενεργεί με ομοφωνία, εκτός εάν προβλέπεται διαφορετικά. Κάποιο συμβαλλόμενο μέρος δύναται να απέχει και να εκφράζει διαφορετική άποψη χωρίς να κωλύει την ομοφωνία.

4. Ο γενικός γραμματέας του ΟΟΣΑ εξασφαλίζει τη γραμματεία της ομάδας συμβαλλομένων μερών, το κόστος της οποίας επιβαρύνει τα συμβαλλόμενα μέρη όπως αυτό εγκρίνεται και κατανέμεται από την ομάδα συμβαλλομένων μερών.

Άρθρο 4

Παροχή και έλεγχος των πληροφοριών

1. Προκεμένου να εξασφαλιστεί η διαφάνεια, κάθε μέρος παρέχει στην ομάδα συμβαλλομένων μερών, μέσω της γραμματείας:

α) κάθε εξάμηνο, όλες τις δημοσίως διαθέσιμες πληροφορίες σχετικά με τις τάσεις των συμβατικών τιμών και των πιστωτικών όρων και προϋποθέσεων για όλα τα πλοία που καλύπτονται από την παρούσα συμφωνία και που έχουν πωληθεί κατά τη διάρκεια του παρελθόντος εξαμήνου 7

β) εκ των προτέρων και όσο το δυνατόν συντομότερα, πληροφορίες σχετικές με οιουδήποτε τύπου συνδρομή πρόκειται να παράσχει συγκεκριμένα στον κλάδο ναυπήγησης και επισκευής εμπορικών πλοίων συμπεριλαμβανομένων των πληροφοριών σχετικά με συνδρομή που εξαιρείται από τις απαγορεύσεις της παρούσας συμφωνίας στο παράρτημα I τμήμα Β.1 στοιχείο η), καθώς και των άμεσων συμπληρωματικών πληροφοριών σχετικά με τέτοιου είδους συνδρομή που έχει παρασχεθεί κατ'αυτόν τον τρόπο και σχετικά με τη συνδρομή που παρέχεται δυνάμει του παραρτήματος II Α 7

γ) πληροφορίες και κοινοποιήσεις σχετικά με τους πιστωτικούς όρους και διευκολύνσεις οι οποίες απαιτούνται βάσει του μνημονίου συμφωνίας σχετικά με τις εξαγωγικές πιστώσεις για τα πλοία όπως καθορίζεται στο παράρτημα I, τμήμα Α.1. και σχετικές πληροφορίες και κοινοποιήσεις για τα εθνικά πιστωτικά συστήματα που επιτρέπονται βάσει του παραρτήματος I τμήμα Β.2.2. 7

δ) όσον αφορά τα ναυπηγεία με ικανότητα κατασκευής εμπορικών πλοίων άνω των 5 000 κ.ο.χ., τις δημοσίως διαθέσιμες πληροφορίες σχετικά με την εξέλιξη της παραγωγικής ικανότητας και με το ιδιοκτησιακό καθεστώς (διάρθρωση κεφαλαίου, άμεση και έμμεση συμμετοχή του δημοσίου) 7 τις λογιστικές καταστάσεις (ισολογισμούς, αποτελέσματα χρήσεως) περιλαμβανομένων, εάν υπάρχουν, των επιμέρους λογαριασμών που καλύπτουν τις ναυπηγικές δραστηριότητες των εταιρειών χαρτοφυλακίου 7 τη μεταφορά πόρων του δημοσίου (περιλαμβανομένων των εγγυήσεων χρέους, των εισφορών με την έκδοση ομολογιών κ.λπ.) 7 τις εξαιρέσεις από τις οικονομικές ή άλλες υποχρεώσεις (περιλαμβανομένων των φορολογικών προνομίων κ.λπ.), τη συνεισφορά κεφαλαίου (περιλαμβανομένων των εισφορών μετοχικού κεφαλαίου, της απόσυρσης κεφαλαίου, της καταβολής μερίσματος, των δανείων και της αποπληρωμής τους κ.λπ.), τη διαγραφή χρέους 7 και τη μεταφορά των ζημιών.

2. Κάθε μέρος μπορεί να ζητήσει από οιοδήποτε άλλο μέρος, είτε άμεσα είτε μέσω της γραμματείας, πληροφορίες τις οποίες θεωρεί σχετικές με την παροχή μέτρων στήριξης και μπορεί να παράσχει στην ομάδα συμβαλλομένων μερών πληροφορίες σχετικά με τα μέτρα στήριξης που διατηρούνται ή που έχουν επιτραπεί από κάποιο άλλο μέρος.

3. Η ομάδα συμβαλλομένων μερών ελέγχει σε βάθος, κάθε τρία έτη, τις συνθήκες ανταγωνισμού που επικρατούν στο έδαφος κάθε μέρους. Ο έλεγχος αυτός περιλαμβάνει την εξέταση των πιθανών επιπτώσεων της μεταβολής του ιδιοκτησιακού καθεστώτος των ναυπηγείων στις ομαλές συνθήκες ανταγωνισμού. Η γραμματεία δύναται να ζητήσει πληροφορίες για τον εν λόγω έλεγχο από τα μέρη.

4. Κάθε μέρος συνεργάζεται πλήρως στο πλαίσιο της προσπάθειας για την παροχή πληροφοριών που έχουν ζητηθεί δυνάμει της παρούσας συμφωνίας.

5. Οι διατάξεις του παρόντος άρθρου δεν επιβάλλουν στα μέρη τη διάδοση εμπιστευτικών πληροφοριών οι οποίες θα εμπόδιζαν την επιβολή του νόμου ή θα ήταν αντίθετες με το δημόσιο συμφέρον ή θα έθεταν σε κίνδυνο τα νόμιμα εμπορικά συμφέροντα μεμονωμένων επιχειρήσεων, δημόσιων ή ιδιωτικών. Οι πληροφορίες που παρέχονται σε εμπιστευτική βάση δεν διαδίδονται χωρίς τη ρητή συναίνεση του μέρους που παρέχει τις πληροφορίες.

Άρθρο 5

Γνωμοδότηση και παρεκκλίσεις

1. Κάθε μέρος δύναται να ζητήσει την παροχή από την ομάδα συμβαλλομένων μερών γραπτής γνώμης σχετικά με τη συμβατότητα μέτρων ή πρακτικών (1):

α) που προτείνει ή εφαρμόζει ή για τις οποίες έχει αναλάβει υποχρέωση

ή

β) που εφαρμόζονται ή για τις οποίες έχει αναληφθεί υποχρέωση από άλλο μέρος,

με την παρούσα συμφωνία.

Η ομάδα συμβαλλομένων μερών παρέχει τη γνώμη αυτή εντός 60 ημερών από την ημερομηνία της αίτησης.

2. Γνωμοδότηση η οποία εγκρίνεται ομόφωνα από όλα τα μέλη της ομάδας συμβαλλομένων μερών είναι οριστική και δεσμευτική για όλα τα μέρη σχετικά με το συγκεκριμένο μέτρο ή πρακτική.

3. Εάν, όσον αφορά γνώμη που έχει ζητηθεί δυνάμει της παραγράφου 1 στοιχείο β) υπάρξει αντίρρηση από αιτούν μέρος ή από το μέρος του οποίου το μέτρο ή η πρακτική αποτελεί το αντικείμενο της γνωμοδότησης, η ομάδα συμβαλλομένων μερών ενεργεί με τη συναίνεση των λοιπών μερών. Η γνώμη η οποία εκδίδεται κατ'αυτόν τον τρόπο έχει συμβουλευτικό χαρακτήρα.

4. Η έναρξη διαδικασίας γνωμοδότησης από ένα μέρος γίνεται με την επιφύλαξη του δικαιώματος οιουδήποτε μέρους να κινήσει τη διαδικασία ειδικής ομάδας δυνάμει του άρθρου 8. Εάν κάποιο αμφισβητούμενο μέτρο ή πρακτική υποβάλλεται για εξέταση από την ειδική ομάδα, οι διαδικασίες γνωμοδότησης περατούνται μετά από αίτηση μέρους της διαφοράς προς την ομάδα συμβαλλομένων μερών εντός 15 ημερών από την ημερομηνία αίτησης για τη σύσταση ειδικής ομάδας ή από την ημερομηνία αίτησης γνωμοδότησης.

5. Το μέρος το οποίο θεωρεί ότι, λόγω εξαιρετικών περιστάσεων, πρέπει σε προσωρινή βάση να λάβει μέτρα ή να εφαρμόσει πρακτική μη συμβατή με την παρούσα συμφωνία, δύναται να το πράξει μόνον σύμφωνα με τους όρους και τις προϋποθέσεις παρέκκλισης η οποία μπορεί να του παραχωρηθεί από την ομάδα συμβαλλομένων μερών. Σε κρίσιμες περιστάσεις στις οποίες δεν υφίστανται χρονικά περιθώρια για προηγούμενη εξέταση από την ομάδα συμβαλλομένων μερών, μπορεί να αναληφθεί δράση προσωρινά, υπό την προϋπόθεση ότι κάθε αναληφθείσα δράση καταργείται το αργότερο 30 μέρες από την έναρξή της, και κάθε παρεχόμενο όφελος ανακτάται, εκτός εάν η συνέχισή της εγκριθεί από την ομάδα συμβαλλομένων μερών η οποία θα έχει συνέλθει εντός της περιόδου αυτής.

Άρθρο 6

Κοινοποίηση μη συμβατών μέτρων

Οποτεδήποτε κάποιο μέρος έχει λόγους να πιστεύει ότι ένα άλλο μέρος έχει εισαγάγει ή διατηρεί μέτρο ή πρακτική, αντίθετα με τις διατάξεις του άρθρου 1 παράγραφος 1 ή 2, το εν λόγω μέρος πληροφορεί την ομάδα συμβαλλομένων μερών, προσδιορίζοντας το τμήμα ή τα τμήματα των παραρτημάτων I και II με τα οποία πιστεύει ότι το μέτρο ή πρακτική δεν είναι συμβατά.

Άρθρο 7

Διαβουλεύσεις

1. Κάποιο μέρος, που έχει λόγους να πιστεύει ότι έχει εισαχθεί ή εισάγεται ή διατηρείται μέτρο στήριξης από άλλο μέρος, αντίθετα με τους όρους του άρθρου 1 παράγραφος 1 ή 2, δύναται να ζητήσει διαβουλεύσεις με το άλλο ενδιαφερόμενο μέρος. Η αίτηση περιλαμβάνει κατάσταση με τις διαθέσιμες πληροφορίες σχετικά με την ύπαρξη και τη φύση του εν λόγω μέτρου στήριξης.

2. Εάν ένα μέρος θεωρεί ότι μία διαδικασία σχετικά με τέλος επεβλήθη για πρακτική ζημιογόνου τιμολόγησης σε ναυπηγική εταιρεία στο έδαφός της από άλλο μέρος κατά τρόπο μη σύμφωνο με το άρθρο 1 παράγραφος 3 και το παράρτημα III, το μέρος αυτό δύναται να ζητήσει τη διενέργεια διαβουλεύσεων με το άλλο μέρος το αργότερο 60 ημέρες μετά την κοινοποίηση προς τη ναυπηγική εταιρεία, της απόφασης που επιβάλλει το τέλος για τη ζημιογόνο τιμολόγηση.

3. Κάποιο μέρος μπορεί να ζητήσει τη διενέργεια διαβουλεύσεων με οποιοδήποτε άλλο μέρος ή μέρη σχετικά με οποιοδήποτε θέμα που αφορά τη λειτουργία της παρούσας συμφωνίας, περιλαμβανομένης της πιθανής έναρξης διαδικασίας που προβλέπεται στο παράρτημα III.

4. Το αιτούν μέρος ή μέρη πληροφορούν την ομάδα συμβαλλομένων μερών σχετικά με την αίτηση για διαβουλεύσεις και τους λόγους της αίτησης.

5. Το μέρος ή τα μέρη προς τα οποία απευθύνεται η αίτηση παρέχουν τις κατάλληλες δυνατότητες για τέτοιου είδους διαβουλεύσεις και προβαίνουν σε αυτές εντός 30 ημερών μέτα από την εν λόγω αίτηση. Σκοπός των διαβουλεύσεων είναι να αποσαφηνισθούν τα γεγονότα της κατάστασης και να επιτευχθεί αμοιβαίως αποδεκτή λύση σύμφωνα με την παρούσα συμφωνία.

6. Τα μέρη των διαβουλεύσεων πληροφορούν την ομάδα συμβαλλομένων μερών σχετικά με τις σημαντικές εξελίξεις των διαβουλεύσεων όπως αυτές προκύπτουν, καθώς και για τα αποτελέσματά τους.

Άρθρο 8

Διαδικασίες ειδικής ομάδας επίλυσης διαφορών

1. Σε περίπτωση που δεν επιτευχθεί αμοιβαίως αποδεκτή λύση μετά τις διαβουλεύσεις δυνάμει του άρθρου 7 παράγραφος 1, σχετικά με μέτρο στήριξης που έχει εισαχθεί, ή δυνάμει του άρθρου 7 παράγραφος 2, σχετικά με τέλος που έχει επιβληθεί, εντός 30 ημερών μετά την έναρξη των διαβουλεύσεων ή 60 ημερών μετά την ημερομηνία της αιτήσεως, ό,τι επέλθει νωρίτερα, οιοδήποτε μέρος των διαβουλεύσεων δύναται να ζητήσει τη σύσταση ειδικής ομάδας για την εξέταση της διαφοράς σύμφωνα με το παράρτημα IV. Το εν λόγω δικαίωμα υφίσταται ανεξαρτήτως εάν η ενδιαφερόμενη ναυπηγική εταιρεία έχει προσφύγει σε δικαστήριο ενός από τα μέρη.

2. Το μέρος το οποίο επιδιώκει την αποκατάσταση των ζημιών που προκαλούνται από παραβίαση από την πλευρά άλλου μέρους, των υποχρεώσεων που υπόκεινται στις διατάξεις του παρόντος άρθρου και του παραρτήματος IV της παρούσας συμφωνίας, προσφεύγει στους κανόνες και τις διαδικασίες της παρούσας συμφωνίας και συμμορφώνεται δεόντως. Στην περίπτωση αυτή, το μέρος δεν προβαίνει σε διαπίστωση της παραβίασης παρά σύμφωνα με τις ανωτέρω διατάξεις. Κάθε μέρος εξασφαλίζει τη συμμόρφωση των νόμων, κανονισμών και διοικητικών διαδικασιών του με τις υποχρεώσεις του δυνάμει της παρούσας παραγράφου.

3. Εάν ένα μέρος της διαφοράς επιδιώκει, ως επανόρθωση, την είσπραξη τέλους από ναυπηγική εταιρεία, ή αμφισβητεί την επιβολή τέλους ζημιογόνου τιμολόγησης σε ναυπηγική του εταιρεία, η εν λόγω ναυπηγική εταιρεία, υπό την επιφύλαξη της συναίνεσης του μέρους του, έχει δικαίωμα να συμμετάσχει στη διαδικασία της ειδικής ομάδας και της δίδεται πλήρως και εγκαίρως η δυνατότητα να προβάλει τα επιχειρήματά της έναντι της επιβολής του τέλους. Η ναυπηγική εταιρεία είναι δυνατόν να εξαιρεθεί από τις διακυβερνητικές πτυχές της διαδικασίας μετά από συμφωνία των μερών της διαφοράς.

4. Όλα τα μέρη της παρούσας συμφωνίας τα οποία έχουν συμφέρον στη διαφορά, δίνεται η ευκαιρία να κάνουν γνωστές τις απόψεις τους στην ειδική ομάδα.

5. Εάν η διαφορά αφορά μέτρο στήριξης του παραρτήματος I, η ειδική ομάδα προσδιορίζει εάν αυτό το μέτρο στήριξης είναι μη συμβατό με την παρούσα συμφωνία. Εάν η ειδική ομάδα κρίνει ότι το μέτρο στήριξης είναι μη συμβατό:

α) το μέρος που είναι υπεύθυνο γι'αυτό το μέτρο στήριξης το καταργεί η το τροποποιεί ώστε να συμμορφώνεται με τη συμφωνία, εντός προθεσμίας που ορίζεται από την ειδική ομάδα 7

β) η ειδική ομάδα περιλαμβάνει στα πορίσματά της καθορισμό

i) της ναυπηγικής εταιρείας που έχει ωφεληθεί από το μέτρο στήριξης,

ii) του ποσού του οφέλους που έλαβε κάθε ενδιαφερόμενη ναυπηγική εταιρεία στο πλαίσιο αυτού του μέτρου στήριξης και

iii) των τόκων του οφέλους με το εμπορικό επιτόκιο αναφοράς της εν λόγω χώρας, από την ημερομηνία λήψης του οφέλους. Όσον αφορά τις επιδοτήσεις κατά την έννοια του άρθρου 1 της συμφωνίας της GATT για τις επιδοτήσεις και τα αντισταθμιστικά μέτρα, το όφελος καθορίζεται σύμφωνα με το άρθρο 14 της εν λόγω συμφωνίας. Όσον αφορά άλλα μέτρα, η ειδική ομάδα ακολουθεί κάθε γενικώς αποδεκτή εμπορική πρακτική ή και μνημόνιο συμφωνίας.

γ) το υπεύθυνο μέρος εισπράττει, εντός προθεσμίας που ορίζεται από την ειδική ομάδα, από τις ενεχόμενες ναυπηγικές εταιρείες, τέλος του οποίου το ύψους έχει καθοριστεί δυνάμει του στοιχείου β), ή σε περίπτωση που η είσπραξη δεν είναι δυνατή νομίμως, δύναται, με τη σύμφωνη γνώμη του ζημιωθέντος μέρους ή μερών, να λάβει άλλα κατάλληλα μέτρα ώστε να εξαλείψει ή να εξουδετερώσει τα ληφθέντα οφέλη.

6. Εάν η διαφορά αφορά τέλος ζημιογόνου τιμολόγησης, η ειδική ομάδα εξετάζει εάν το τέλος έχει επιβληθεί σύμφωνα με το παράρτημα III.

α) η ειδική ομάδα κατά τη διάρκεια της εκτίμησης των γεγονότων του θέματος, καθορίζει εάν η διαπίστωση των γεγονότων από τις αρχές έγινε με ορθό τρόπο και αν ή αξιολόγηση των εν λόγω γεγονότων ήταν αμερόληπτη και αντικειμενική. Εάν η διαπίστωση των γεγονότων ήταν ορθή και η αξιολόγηση αμερόληπτη και αντικειμενική, ακόμα και αν η ειδική ομάδα έχει καταλήξει σε διαφορετικό συμπέρασμα, η αξιολόγηση δεν απορρίπτεται 7

β) η ειδική ομάδα ερμηνεύει τη συμφωνία σύμφωνα με τους συνήθεις κανόνες ερμηνείας του διεθνούς δημοσίου δικαίου. Σε περίπτωση που η ειδική ομάδα κρίνει ότι κάποια σχετική διάταξη της συμφωνίας επιδέχεται περισσότερες της μιας αποδεκτές ερμηνείες, η ειδική ομάδα κρίνει ότι το μέτρο των αρχών είναι συμβατό με τη συμφωνία εάν βασίζεται σε μία από αυτές τις αποδεκτές ερμηνείες (2)

και

γ) σε περίπτωση που η ειδική ομάδα κρίνει ότι η επιβολή τέλους ήταν μη συμβατή με τη συμφωνία, η ειδική ομάδα δύναται να συστήσει, σε σχέση με το χαρακτήρα της ασυμβατότητας, είτε την περάτωση της έρευνας από τη διενεργούσα αρχή είτε την αναθεώρηση της απόφασής της λαμβάνοντας υπόψη τα πορίσματα της ειδικής ομάδας. Εάν η ειδική ομάδα συστήσει αναθεώρηση, δύναται να προτείνει τρόπους με τους οποίους η ερευνούσα αρχή θα μπορούσε να εφαρμόσει τη σύσταση. Η ερευνούσα αρχή καθιστά την απόφασή της συμβατή με τα πορίσματα της ειδικής ομάδας.

7. Εάν το απαιτούμενο ποσό δεν καταβάλλεται εντός της προθεσμίας που έχει ορισθεί από την ειδική ομάδα, λογίζονται τόκοι με το εμπορικό επιτόκιο αναφοράς του νομίσματος στο οποίο είναι εκφρασμένο το τέλος, από, στην περίπτωση τέλους στο πλαίσιο της παραγράφου 5, τη λήξη της εν λόγω προθεσμίας και, στην περίπτωση τέλους στο πλαίσιο της παραγράφου 6, τη λήξη της προθεσμίας για καταβολή που προβλέπεται στο παράρτημα III άρθρο 7 παράγραφος 3, έως την ημερομηνία καταβολής.

8. Οι αποφάσεις της ειδικής ομάδας είναι οριστικές και δεσμευτικές για όλα τα μέρη της διαφοράς, εκτός εάν απορριφθούν από την ομάδα συμβαλλομένων εντός 30 ημερών.

9. Όσον αφορά τη διαφορά σχετικά με μέτρο στήριξης του παραρτήματος 1, σε περίπτωση που μέρος της διαφοράς δεν εφαρμόζει τις αποφάσεις της ειδικής ομάδας όπως προβλέπεται στην παράγραφο 5 στοιχεία α) και γ) ανωτέρω, ή εφαρμόζει κατάλληλα εναλλακτικά αντισταθμιστικά ή επανορθωτικά μέτρα μετά από συμφωνία με το ζημιωθέν μέρος ή μέρη, και μέχρις ότου υπάρξει ουσιαστική εφαρμογή, είναι δυνατόν να ληφθούν τα ακόλουθα μέτρα τα οποία δεν αποτελούν αντικείμενο καταγγελίας στο πλαίσιο άλλης συμφωνίας:

α) η ομάδα συμβαλλομένων μερών, ενεργώντας με ομοφωνία πλην μιας ψήφου, δύναται να αρνηθεί την παροχή οφελών του άρθρου 1 παράγραφος 3 και του παραρτήματος III σε ναυπηγικές εταιρείες οι οποίες έτυχαν του οφέλους αλλά δεν κατέβαλαν το τέλος ή δεν συμμορφώθηκαν με το συμφωνηθέν εναλλακτικό αντισταθμιστικό ή επανορθωτικό μέτρο, αφαιρώντας στις εν λόγω ναυπηγικές εταιρείες το δικαίωμα να θεωρηθούν ζημιωθείσες από την τιμολόγηση των πλοίων που επωλήθησαν από ναυπηγικές εταιρείες άλλων μερών 7

β) τα ζημιωθέντα μέρη της διαφοράς δύνανται να αναστείλουν ισοδύναμες παραχωρήσεις δυνάμει της GATT, με την επιφύλαξη της μη έγκρισης από την ομάδα συμβαλλομένων μερών που ενεργεί με ομοφωνία πλην μιας ψήφου, του ποσού των παραχωρήσεων που αναστέλλονται. Κατά τον καθορισμό των εν λόγω αναστολών προτιμούνται αυτές που έχουν σχέση με τα προϊόντα που αφορούν την παραβίαση. Εάν κάποιο ενδιαφερόμενο μέρος έχει αντιρρήσεις για το ποσό ή το προϊόν σε σχέση με την αναστολή των προτεινομένων παραχωρήσεων, δύναται να παραπέμψει το θέμα στην ειδική ομάδα.

10. Σε περίπτωση που η ενεχόμενη ναυπηγική εταιρεία δεν καταβάλλει τέλος που έχει επιβληθεί δυνάμει του παραρτήματος III, δεν ακυρώνει την πώληση πλοίου που έγινε σε τιμή κάτω της κανονικής τους αξίας, ή δεν συμμορφώνεται με άλλο έννομο εναλλακτικό ισοδύναμο επανορθωτικό μέτρο που είναι αποδεκτό από την ερευνούσα αρχή εντός της ισχύουσας προθεσμίας (3), το ερευνών μέρος δύναται να αρνηθεί προνόμια φόρτωσης και εκφόρτωσης σε ορισμένα πλοία που έχουν ναυπηγηθεί από την εν λόγω ναυπηγική εταιρεία, στο βαθμό που είναι απαραίτητο αλλά όχι υπερβολικό προκειμένου να επιτύχει τους σκοπούς του παραρτήματος III. Η άρνηση αυτή προνομίων φόρτωσης και εκφόρτωσης δεν αποτελεί αντικείμενο καταγγελίας στο πλαίσιο κάποιας άλλης συμφωνίας.

α) το ερευνών μέρος δύναται αρχικά να εφαρμόσει τα εν λόγω αντίμετρα υπό την προϋπόθεση δημοσιοποίησης 30 ημέρες νωρίτερα, και εν αναμονή της συμμόρφωσης της ναυπηγικής εταιρείας, για μέγιστη διάρκεια τεσσάρων ετών μετά την παράδοση των παραγγελθέντων πλοίων κατά τη διάρκεια μεγίστης περιόδου τεσσάρων ετών από το τέλος της περοόδου της δημοσιοποίησης 7

β) ένα μέρος της διαφοράς δύναται να ζητήσει τη σύσταση ειδικής ομάδας για την εξέταση των περιπτώσεων αντιμέτρων, σε περίπτωση που δεν υφίσταται ήδη ειδική ομάδα για την εξέταση της διαπίστωσης της εν λόγω ζημιογόνου τιμολόγησης:

i) η ειδική ομάδα επιμηκύνει ή μειώνει τις περιόδους και/ή επιτρέπει σε επιπλέον μέρη να εφαρμόσουν τα αντίμετρα, εάν αυτά είναι αναγκαία αλλά όχι υπερβολικά για την επίτευξη των σκοπών του παραρτήματος III,

ii) σύμφωνα με το τμήμα 11 του παραρτήματος IV, η ειδική ομάδα δύναται προσωρινά να αναστείλει ή να μειώσει την επιβολή αντιμέτρων, εν αναμονή της ολοκλήρωσης της εξέτασης του θέματος εάν, λαμβανομένων υπόψη των προβλέψεων του μέρους που εκφέρει αντιρρήσεις σχετικά με τα αντίμετρα επί της ουσίας, αυτή η ενέργεια είναι αναγκαία για να αποφευχθούν ανεπανόρθωτες ζημίες 7

γ) η γραμματεία συντάσσει, ενημερώνει περιοδικά και διανέμει στα μέρη, τους καταλόγους των πλοίων τα οποία υπόκεινται σε αντίμετρα ή σε επανορθωτικά μέτρα. Τα μέρη παρέχουν πληροφορίες στη γραμματεία σχετικά με τα εν λόγω πλοία.

Άρθρο 9

Επίλυση διαφορών για τις εξαγωγικές πιστώσεις

1. Όσον αφορά τις διαφορές που αφορούν τα μέτρα στήριξης που καλύπτονται από το παράρτημα I τμήμα Α.1. τα μέρη χρησιμοποιούν πλήρως τους μηχανισμούς διαβουλεύσεων που προβλέπονται από το μνημόνιο συμφωνίας σχετικά με τις εξαγωγικές πιστώσεις για τα πλοία που αναφέρονται στο παράρτημα I.

2. Εάν, εντούτοις, κάποια από αυτές τις διαφορές δεν επιλύεται ικανοποιητικά μέσω της πλήρους χρήσης των μηχανισμών και κάποιο από τα μέρη της διαφοράς πιστεύει ότι αυτό το μέτρο στήριξης υπονομεύει ουσιαστικά την ισορροπία των δικαιωμάτων και των υποχρεώσεων δυνάμει της παρούσας συμφωνίας, το μέρος αυτό δύναται να επιδιώξει την επανεξέταση του θέματος από την ομάδα συμβαλλομένων μερών προκειμένου να διαπιστώσει εάν το μέτρο στήριξης έχει υπονομεύσει ουσιαστικά την ισορροπία δικαιωμάτων και υποχρεώσεων δυνάμει της παρούσας συμφωνίας. Εάν το συμπέρασμα είναι καταφατικό, η ομάδα συμβαλλομένων μερών καθορίζει τις συνθήκες υπό τις οποίες το μέρος που προκαλεί τη ζημία πρέπει να αναστείλει το μέτρο στήριξης που προκαλεί τη διαφορά.

3. Εάν είναι απαραίτητο, η ομάδα συμβαλλομένων μερών δύναται να συστήσει την τροποποίηση της συμφωνίας ή του μνημονίου συμφωνίας.

Άρθρο 10

Συμφέροντα ασφαλείας

1. Υπό την προϋπόθεση ότι τα μέτρα ή οι πρακτικές σχετικά με τα συμφέροντα ασφαλείας δεν αποτελούν συγκεκαλυμμένες ενέργειες υπέρ του κλάδου ναυπήγησης και επισκευης εμπορικών πλοίων μη συμβατές με τη συμφωνία, συδεμία διάταξη της παρούσας συμφωνίας δεν ερμηνεύεται:

α) ως επιβάλλουσα σε κάποιο μέρος να παράσχει πληροφορίες των οποίων η διάδοση θα ήταν κατά την αποψή του αντίθετη με τα ουσιαστικά συμφέροντα της ασφαλείας του 7

β) ως εμποδίζουσα κάποιο μέρος να λάβει μέτρα τα οποία θεωρεί απαραίτητα για την προστασία των ουσιαστικών συμφερόντων της ασφαλείας του:

i) σχετικά με σχάσιμα υλικά ή υλικά από τα οποία παράγονται,

ii) σχετικά με τη διακίνηση όπλων, πυρομαχικών και πολεμικών υλικών και με τη διακίνηση άλλων εμπορευμάτων και υλικών που προορίζονται άμεσα ή έμμεσα ως προμήθειες στρατιωτικών εγκαταστάσεων,

iii) η οποία εφαρμόζεται εις καιρόν πολέμου ή σε άλλες περιπτώσεις διεθνών εντάσεων 7

ή

γ) ως εμποδίζουσα κάποιο μέρος να λάβει μέτρα κατ'εφαρμογή των υποχρεώσεών του δυνάμει του Χάρτη των Ηνωμένων Εθνών για τη διατήρηση της διεθνούς ειρήνης και ασφαλείας.

2. Εάν κάποιο μέρος έχει τη γνώμη ότι τα μέτρα ή οι πρακτικές που εφαρμόζονται από άλλο μέρος αποτελούν συγκεκαλυμμένες ενέργειες υπέρ του κλάδου ναυπήγησης και επισκευής εμπορικών πλοίων, δύναται, με την επιφύλαξη των δικαιωμάτων του να κινήσει τις άλλες διαδικασίες που προβλέπονται στην παρούσα συμφωνία, να ζητήσει περαιτέρω διευκρινίσεις. Το άλλο μέρος συνεργάζεται στην εξέταση του εάν κάποιο μέτρο ή πρακτική σχετίζεται ή όχι με τα ουσιαστικά συμφέροντα ασφαλείας και για την παροχή των διαθεσίμων πληροφοριών, όσο το δυνατόν πληρέστερα και ταχύτερα μέσω των καταλλήλων αρμοδίων κυβερνητικών διαύλων.

Άρθρο 11

Επανεξέταση και τροποποίηση της συμφωνίας

1. Η ομάδα συμβαλλομένων μερών επανεξετάζει την παρούσα συμφωνία κάθε τρία έτη. Η ομάδα συμβαλλομένων μερών επανεξετάζει επίσης την παρούσα συμφωνία σε περίπτωση που το μερίδιο της αγοράς των μέρων της συμφωνίας υποχωρεί κάτω του 70 % της ολικής χωρητικότητας της παγκοσμίου παραγωγής.

2. Κάθε μέρος δύναται να προτείνει στην ομάδα συμβαλλομένων μερών τροποποιήσεις της παρούσας συμφωνίας. Κάθε τροποποίηση που εγκρίνεται από την ομάδα συμβαλλομένων μερών αρχίζει να ισχύει με την κατάθεση των εγγράφων προσχώρησης όλων των μερών, ή σε μεταγενέστερη ημερομηνία όπως καθορίζεται από την ομάδα συμβαλλομένων μερών τη στιγμή της έγκρισης των τροποποιήσεων.

Άρθρο 12

Υπογραφή, κύρωση, αποδοχή, έγκριση και προσχώρηση

1. Η παρούσα συμφωνία παραμένει ανοιχτή προς υπογραφή στον ΟΟΣΑ μέχρι την έναρξη εφαρμογής της από την Ευρωπαϊκή Κοινότητα, τη Φινλανδία, την Ιαπωνία, τη Δημοκρατία της Κορέας, τη Νορβηγία, τη Σουηδία, τις Ηνωμένες Πολιτείες της Αμερικής, και από κάθε κράτος που προσκαλείται από αυτές και το οποίο διαθέτει κλάδο ναυπήγησης και επισκευής εμπορικών πλοίων. Η παρούσα συμφωνία υπόκειται σε κύρωση, αποδοχή ή έγκριση την οποία τα υπογράφοντα κράτη προσπαθούν να ολοκληρώσουν πριν από την 1η Ιανουαρίου 1996.

2. Μετά την έναρξη ισχύος, τα κράτη που διαθέτουν κλάδο ναυπήγησης και επισκευής εμπορικών πλοίων δύνανται, με την επιφύλαξη της έγκρισης της ομάδας συμβαλλομένων μερών, να προσχωρήσουν στην παρούσα συμφωνία ως μέρη αυτής.

3. Η κύρωση, η αποδοχή, η έγκριση και η προσχώρηση πραγματοποιούνται με την κατάθεση επισήμων εγγράφων στον θεματοφύλακα.

Άρθρο 13

Έναρξη ισχύος

1. Η παρούσα συμφωνία, της οποίας τα παραρτήματα αποτελούν αναπόσπαστο τμήμα, αρχίζει να ισχύει την 1η Ιανουαρίου 1996, με την κατάθεση των εγγράφων κύρωσης, αποδοχής ή έγκρισης, σύμφωνα με το άρθρο 12, από την Ευρωπαϊκή Κοινότητα, τη Φινλανδία, την Ιαπωνία, τη Δημοκρατία της Κορέας, τη Νορβηγία, τη Σουηδία και τις Ηνωμένες Πολιτείες της Αμερικής (4).

2. Τα μέρη αποδέχονται το μνημόνιο συμφωνίας σχετικά με τις εξαγωγικές πιστώσεις για τα πλοία, που αναφέρεται στο παράρτημα 1 τμήμα Α.1 της παρούσας συμφωνίας.

Άρθρο 14

Αποχώρηση

Κάθε μέρος δύναται να αποχωρήσει από την παρούσα συμφωνία με την κατάθεση έγγραφης ειδοποίησης των προθέσεών του στον θεματοφύλακα, η αποχώρηση δε αυτή αρχίζει να ισχύει ένα έτος από την παραλαβή της εν λόγω ειδοποίησης. Κατά τη διάρκεια αυτής της περιόδου, μετά από αίτηση οποιουδήποτε μέρους, η ομάδα συμβαλλομένων μερών συνεδριάζει για την επανεξέταση της παρούσας συμφωνίας. Εντός 30 ημερών μετά τη συνεδρίαση αυτή της ομάδας συμβαλλομένων μερών, οποιοδήποτε άλλο μέρος, με έγγραφη κοινοποίηση στον θεματοφύλακα, δύναται να αποχωρήσει από την παρούσα συμφωνία την ημερομηνία αποχώρησης του μέρους το οποίο ειδοποίησε πρώτο για την αποχώρησή του.

Άρθρο 15

Θεματοφύλακας

Θεματοφύλακας της παρούσας συμφωνίας είναι ο γενικός γραμματέας του ΟΟΣΑ.

(1) Ο όρος «μέτρα ή πρακτικές» περιλαμβάνει θέματα που εμπίπτουν στο πεδίο εφαρμογής του άρθρου 1 παράγραφος 1 και 2, καθώς και στην παράγραφο 3.

(2) Για τους σκοπούς της παρούσας συμφωνίας, ο όρος «αποδεκτή ερμηνεία» σημαίνει «αποδεκτή μέθοδο εφαρμογής». Κατά τον καθορισμό του αποδεκτού μιας μεθόδου εφαρμογής, δίδεται η δέουσα προσοχή στα ειδικά χαρακτηριστικά της ναυπήγησης εμπορικών πλοίων και στις διατάξεις της παρούσας συμφωνίας σχετικά με τη ζημιογόνο τιμολόγηση, περιλαμβανομένης,ιδίως, της διατάξεώς της για καταβολή τέλους ζημιογόνου τιμολόγησης από την ενεχόμενη ναυπηγική εταιρεία. Σε περίπτωση που η ειδική ομάδα κρίνει ότι η σχετική διάταξη της παρούσας συμφωνίας που αφορά τη ζημιογόνο τιμολόγηση επιδέχεται περισσότερες της μιας αποδεκτές μεθόδους εφαρμογής, η ομάδα συμβαλλομένων μερών, προκειμένου να προλάβει την εμφάνιση μελλοντικών διαφορών, προσπαθεί να καταλήξει σε ενιαία μέθοδο εφαρμογής και, εάν είναι αναγκαίο, να προβεί σε τροποποίηση της σχετικής διάταξης.

(3) Όσον αφορά τέλος το οποίο έχει παραπεμφθεί για εξέταση στην ειδική ομάδα, η ισχύουσα προθεσμία είναι αυτή που έχει ορισθεί από την ειδική ομάδα για συμμόρφωση.

(4) Σε περίπτωση που η Φινλανδία, η Νορβηγία ή η Σουηδία γίνουν μέλη της Ευρωπαϊκής Κοινότητας, η κύρωση από μέρους των της παρούσας συμφωνίας δεν είναι απαραίτητη για την έναρξη ισχύος. Με την είσοδό τους στην Ευρωπαϊκή Κοινότητα, θα αποκτήσουν το ίδιο καθεστώς σε σχέση με την παρούσα συμφωνία όπως τα μέλη της Ευρωπαϊκής Κοινότητας πριν από την είσοδο οποιουδήποτε από τα κράτη αυτά.

ΠΑΡΑΡΤΗΜΑ Ι

ΜΕΤΡΑ ΣΤΗΡΙΞΗΣ ΜΗ ΣΥΜΒΑΤΑ ΜΕ ΤΙΣ ΟΜΑΛΕΣ ΣΥΝΘΗΚΕΣ ΑΝΤΑΓΩΝΙΣΜΟΥ ΣΤΟΝ ΚΛΑΔΟ ΝΑΥΗΠΓΗΣΗΣ ΚΑΙ ΕΠΙΣΚΕΥΗΣ ΕΜΠΟΡΙΚΩΝ ΠΛΟΙΩΝ

Τα ακόλουθα μέτρα στήριξης (1) δεν είναι συμβατά με τις ομαλές συνθήκες ανταγωνισμού όταν παρέχονται συγκεκριμένα (2), άμεσα ή έμμεσα, στον κλάδο ναυπήγησης και επισκευής εμπορικών πλοίων από κάποιο μέρος, περιλαμβανομένων των κρατών ή των περιφερειακών ή τοπικών αρχών ενός μέρους ή των υπηρεσιών ή των οργάνων τους, ή μέσω δημοσίων πόρων ή δημόσιας παρέμβασης οποιασδήποτε μορφής:

Α. ΕΞΑΓΩΓΙΚΕΣ ΕΠΙΔΟΤΗΣΕΙΣ

1. Επισήμως στηριζόμενες εξαγωγικές πιστώσεις (3)

Διευκολύνσεις εξαγωγικών πιστώσεων που δεν είναι συμβατές με τις διατάξεις του μνημονίου συμφωνίας σχετικά με τις εξαγωγικές πιστώσεις για πλοία, όπως καθορίζονται στο C/WP6(94) 6, και στις τροποποιήσεις τους που έχουν εγκριθεί σύμφωνα με τη ρήτρα 14 του εν λόγω μνημονίου συμφωνίας.

2. Εξαγωγικές επιδοτήσεις

Επιδοτήσεις εξαρτώμενες, βάσει του νόμου ή στην πράξη (4), είτε ανεξάρτητα είτε ως τμήμα άλλων προϋποθέσεων, από τις εξαγωγικές επιδόσεις, περιλαμβανομένων αυτών που αναφέρονται στη συνοδευτική σημείωση 8 του παρόντος παραρτήματος (5).

Β. ΚΡΑΤΙΚΕΣ ΕΝΙΣΧΥΣΕΙΣ (6)

1. Άμεσες κρατικές ενισχύσεις

Τα ακόλουθα μέτρα στήριξης δεν είναι συμβατά όταν παρέχονται άμεσα στη ναυπηγική εταιρεία ή στην εταιρεία επισκευής πλοίων:

α) επιχορηγήσεις 7

β) δάνεια υπό όρους και προϋποθέσεις ευνοϊκότερες από άλλο συγκρίσιμο εμπορικό δάνειο το οποίο η εταιρεία μπορεί στην πραγματικότητα να επιτύχει στην αγορά 7

γ) εγγυήσεις δανείων οι οποίες χορηγούνται για δάνεια υπό όρους και προϋποθέσεις ευνοϊκότερες από αυτές που θα μπορούσε να επιτύχει η εταιρεία για συγκρίσιμο εμπορικό δάνειο απουσία της κυβερνητική εγγύησης, ή υπό όρους και προϋποθέσεις ευνοϊκότερους από αυτούς που επιτρέπονται άλλως από την παρούσα συμφωνία 7

δ) διαγραφή χρέους 7

ε) παροχή μετοχικού κεφαλαίου μη συμβατή με τη συνήθη επενδυτική πρακτική (περιλαμβανομένης της περίπτωσης παροχής επιχειρηματικών κεφαλαίων) ιδιωτών επενδυτών στην επικράτεια του εν λόγω μέρους 7

στ) παροχή εμπορευμάτων και υπηρεσιών με αμοιβή χαμηλότερη της δέουσας 7

ζ) φορολογικές πολιτικές και πρακτικές που ευνοούν τον κλάδο ναυπήγησης και επισκευής πλοίων, όπως οι φορολογικές απαλλαγές 7

η) άλλες ενισχύσεις εκτός από:

i) τις ενισχύσεις για κάλυψη του κόστους μέτρων αποκλειστικά υπέρ των εργαζομένων που έχουν απολέσει συνταξιοδοτικά οφέλη ή οι οποίοι απολύονται ή άλλως έχουν απολέσει μονίμως την εργασία τους στην αντίστοιχη ναυπηγική επιχείρηση, όταν οι εν λόγω ενισχύσεις έχουν σχέση με την παύση ή τον περιορισμό λειτουργίας ναυπηγείων, την πτώχευση, ή τη μεταστροφή των δραστηριοτήτων σε τομείς εκτός της ναυπήγησης

και

ii) τις ενισχύσεις έρευνας και ανάπτυξης που χορηγούνται σύμφωνα με τις διατάξεις του τμήματος Β.3.

2. Έμμεσες κρατικές ενισχύσεις (7)

1. Τα ακόλουθα μέτρα στήριξης δεν είναι συμβατά στις περιπτώσεις που το όφελος μεταβιβάζεται ή αναμένεται λογικά να μεταβιβαστεί στη ναυπηγική εταιρεία ή την εταιρεία επισκευής πλοίων έμμεσα, μέσω πλοιοκτήτου ή άλλου τρίτου μέρους (8). Η υποχρέωση ναυπήγησης σε εγχώρια ναυπηγεία, βάσει του νόμου ή στην πράξη, είναι μη συμβατή.

α) επιχορηγήσεις 7

β) δάνεια και εγγυήσεις δανείων:

i) εγχώριες πιστώσεις, συνδεδεμένες με τη συμβατική αξία ενός νέου πλοίου, που χορηγούνται σε εγχώρια ναυπηγική εταιρεία ή σε άλλα τρίτα μέρη του εσωτερικού που δίνουν παραγγελίες για τέτοια πλοία υπό όρους και προϋποθέσεις ευνοϊκότερες από αυτές ενός συγκρίσιμου εμπορικού δανείου το οποίο δύναται πραγματικά να επιτύχει μια επιχείρηση στην αγορά, με την επιφύλαξη των παραγράφων 2 και 3 κατωτέρω,

ii) άλλα δάνεια, υπό όρους και προϋποθέσεις ευνοϊκότερες από αυτές ενός συγκρίσιμου εμπορικού δανείου το οποίο δύναται πραγματικά να επιτύχει μια επιχείρηση στην αγορά,

iii) εγγυήσεις δανείων οι οποίες χορηγούνται για δάνεια υπό όρους και προϋποθέσεις ευνοϊκότερες από αυτές που θα μπορούσε να επιτύχει η εταιρεία για συγκρίσιμο εμπορικό δάνειο απουσία της κυβερνητική εγγύησης, ή υπό όρους και προϋποθέσεις ευνοϊκότερους από αυτούς που επιτρέπονται άλλως από την παρούσα συμφωνία 7

γ) διαγραφή χρέους 7

δ) φορολογικές πολιτικές και πρακτικές που ευνοούν τον κλάδο ναυπήγησης και επισκευής πλοίων, όπως οι φορολογικές απαλλαγές 7

ε) κάθε ενίσχυση που παρέχεται σε προμηθευτές εμπορευμάτων και υπηρεσιών για τη βιομηχανία ναυπήγησης και επισκευής πλοίων εφόσον η εν λόγω ενίσχυση παρέχει συγκέκριμένα οφέλη στον κλάδο αυτού του είδους μιας χώρας 7

ή

στ) κάθε έμμεση ενίσχυση που έχει παρόμοιο χαρακτήρα με τα μέτρα και τις πρακτικές των στοιχείων α) έως ε), της παρούσας παραγράφου, εκτός για την έρευνα και την ανάπτυξη που αναλύονται στο τμήμα 3 κατωτέρω.

2. Η παράγραφος 1 στοιχείο β σημεία i) και iii) δεν ισχύει για δάνεια και εγγυήσεις δανείων προς εγχώριους αγοραστές υπό τους ιδίους όρους και προϋποθέσεις με αυτές που δυνατόν να χορηγούνται δυνάμει του μνημονίου συμφωνίας σχετικά με τις εξαγωγικές πιστώσεις για πλοία [C/WP6 (96) 6], περιλαμβανομένων, μεταξύ άλλων, των όρων και των προϋποθέσεων σχετικά με το επιτόκιο, την προκαταβολή, την περίοδο χάριτος, τη διάρκεια, τις ισόποσες δόσεις και τα ασφάλιστρα εγγυήσεων. Η επιλεξιμότητα για τέτοιου είδους δάνεια και εγγυήσεις δανείων είναι δυνατόν να περιορίζεται σε αγορές πλοίων από εγχώρια ναυπηγεία.

3. Σύμφωνα με τους όρους και τις προϋποθέσεις για τις οποίες θα αποφασίσει η ομάδα εργασίας του Συμβουλίου, η παράγραφος 1 στοιχείο β) σημεία i και iii) ανωτέρω δεν ισχύουν ούτε για δάνεια και εγγυήσεις δανείων τα οποία:

α) παρέχουν ευνοϊκότερους όρους και προϋποθέσεις σε εγχώριο πλοιοκτήτη ο οποίος δίδει παραγγελία για νέο πλοίο σε ναυπηγείο του εξωτερικού απ' ό,τι σε αυτόν που δίδει παραγγελία σε ναυπηγείο του εσωτερικού 7

ή

β) υπόκεινται, όσον αφορά τη χορήγησή τους, σε διαδικασία ανοικτού διεθνούς διαγωνισμού 7

ή

γ) προβλέπουν παραχωρητικό στοιχείο που δεν υπερβαίνει αυτό των δανείων που επιτρέπονται δυνάμει της παραγράφου 2, ανωτέρω.

3. Έρευνα και ανάπτυξη (9)

1. Οι ενισχύσεις που παρέχονται από τις δημόσεις αρχές υπό τη μορφή επιχορηγήσεων, προτιμησιακών δανείων, προτιμησιακής φορολογικής μεταχείρισης ή άλλων μέσων για την έρευνα και την ανάπτυξη στον κλάδο ναυπήγησης και επισκευής πλοίων, εκτός από τα ακόλουθα:

α) τη βασική έρευνα όπως ορίζεται στη συνοδευτική σημείωση 5 στοιχείο β) 7

β) τη βασική βιομηχανική έρευνα, όπου το ύψος της ενίσχυσης περιορίζεται στο 50 % του επιλέξιμου κόστους 7

γ) την εφαρμοσμένη έρευνα, όπου το ύψος της ενίσχυσης περιορίζεται στο 35 % του επιλέξιμου κόστους 7

δ) την ανάπτυξη, όπου το ύψος της ενίσχυσης περιορίζεται στο 25 % του επιλέξιμου κόστους.

2. Το μέγιστο επιτρεπόμενο ύψος της ενίσχυσης για την έρευνα και την ανάπτυξη σχετικά με την ασφάλεια και το περιβάλλον δύναται να είναι 25 εκατοστιαίες μονάδες υψηλότερο από τα εκατοστιαία ποσοστά που αναφέρονται στα στοιχεία β), γ) και δ) ανωτέρω, υπό την προϋπόθεση ότι η ομάδα συμβαλλομένων μερών έχει εγκρίνει το έργο με ομοφωνία πλην μιας ψήφου, ή περισσότερο των 25 εκατοστιαίων μονάδων υψηλότερο εάν η ομάδα συμβαλλομένων μερών έχει εγκρίνει το έργο ομόφωνα.

3. Το μέγιστο επιτρεπόμενο ύψος ενίσχυσης για έρευνα και ανάπτυξη που πραγματοποιείται από μικρές και μεσαίες ναυπηγικές επιχειρήσεις είναι 20 εκατοστιαίες μονάδες υψηλότερο από τα εκατοστιαία ποσοστά που αναφέρονται στα στοιχεία β), γ) και δ) ανωτέρω. Μικρές και μεσαίες επιχειρήσεις θεωρούνται αυτές που απασχολούν λιγότερους από 300 υπαλλήλους και των οποίων ο ετήσιος κύκλος εργασιών δεν υπερβαίνει τα 20 εκατομμύρια Ecu και στις οποίες δεν συμμετέχει μεγάλη εταιρεία σε ποσοστό περισσότερο του 25 %.

4. Οι πληροφορίες σχετικά με τα αποτελέσματα έρευνας και ανάπτυξης δημοσιεύονται αμέσως, τουλάχιστον ετησίως.

Γ. ΕΠΙΣΗΜΟΙ ΚΑΝΟΝΙΣΜΟΙ ΚΑΙ ΠΡΑΚΤΙΚΕΣ

1. Διοικητικές πράξεις, οδηγίες ή πρακτικές οι οποίες επιτρέπουν, ενθαρρύνουν ή απαιτούν από τις εταιρείες ναυπήγησης ή επισκευής πλοίων να συνάψουν μη ανταγωνιστικούς διακανονισμούς με ανταγωνιστές, περιλαμβανομένων, μεταξύ άλλων, των συμφωνιών για καθορισμό των τιμών, τη νοθεία των προσφορών, την κατανομή των αγορών, του περιορισμό της παραγωγής ή των πωλήσεων, ή να επιδοθούν σε επιθετικές πρακτικές (10).

2. Υποχρέωση για ναυπήγηση ή επισκευή σε εγχώρια ναυπηγεία ή υποχρέωση με εγχώριο χαρακτήρα που επιφέρει διακριτική μεταχείριση υπέρ του κλάδου ναυπήγησης και επισκευής εμπορικών πλοίων του μέρους, ή επίσημοι κανονισμοί ή πρακτικές με παρόμοιο αποτέλεσμα περιλαμβανομένων μεταξύ άλλων, των συστημάτων κράτησης φορτίου που συνδέονται άμεσα με την υποχρέωση ναυπήγησης ή επισκευής πλοίων σε εγχώρια ναυπηγεία (11).

Συνοδευτικές σημειώσεις του παραρτήματος Ι

1. Σημείωση 1: Οι κανόνες του παραρτήματος I περιλαμβάνουν μέτρα στήριξη, που παρέχονται σε συγγενείς οντότητες. Ως «συγγενής οντότητα» νοείται κάθε φυσικό ή νομικό πρόσωπο

i) που κατέχει ή ελέγχει ναυπηγική εταιρεία ή

ii) που ανήκει ή ελέγχεται από ναυπηγική εταιρεία, άμεσα ή έμμεσα, είτε μέσω κατοχής μετοχών ή με άλλον τρόπο. Σε περίπτωση που κάποιο πρόσωπο ή ναυπηγική εταιρεία κατέχει ή ελέγχει 25 % των συμφερόντων του άλλου μέρους προκύπτει μαχητό τεκμήριο σχετικά με τον έλεγχο.

2. Σημείωση 2: Το τμήμα Β δεν ισχύει για μέτρα στήριξης τα οποία αναλύονται στο τμήμα Α.

3. Σημείωση 3: ΕΠΙΚΕΦΑΛΙΔΑ Α.1 και Β.2:

Διαφάνεια και έλεγχος των συστημάτων εξαγωγικών και εγχωρίων πιστώσεων

Εντός δύο ετών από την έναρξη ισχύος της παρούσας συμφωνίας, η ομάδα συμβαλλομένων μερών συστήνει ομάδα εργασίας για την επανεξέταση της λειτουργίας του παραρτήματος I τμήματα Α.1 και Β.2.

i) μέσω της εξέτασης των εκθέσεων που υποβάλλονται ετησίως σχετικά με την αξία, τη χωρητικότητα, τα επιτόκια κ.λπ. για όλα τα πλοία που χρηματοδοτούνται μέσω επισήμως στηριζομένων συστημάτων εξαγωγικών πιστώσεων και εγχωρίων πιστώσεων,

ii) μέσω της αξιολόγησης της καταλληλότητας των διαδικασιών κοινοποίησης που προβλέπονται στο άρθρο 4 παράγραφος 1 στοιχείο γ), όσον αφορά την αποκάλυψη μέτρων ή πρακτικών που δεν είναι συμβατές με την παρούσα συμφωνία.

Η ομάδα εργασίας οφείλει να εξετάζει εάν η χρήση των μέτρων αυτών υπονομεύει συσιαστικά την ισορροπία των δικαιωμάτων και υποχρεώσεων της παρούσας συμφωνίας. Στην περίπτωση αυτή, η ομάδα εργασίας δύναται να συστήσει στην ομάδα συμβαλλομένων μερών τις δέουσες τροποποιήσεις της συμφωνίας ή του μνημονίου συμφωνίας.

4. Σημείωση 4: ΕΠΙΚΕΦΑΛΙΔΑ Β.2:

Θεωρείται ότι παρέχεται μέτρο στήριξης μέσω πλοιοκτήτου ή άλλου τρίτου μέρους σε περίπτωση του π.χ. το όφελος μεταβιβάζεται ή αναμένεται ευλόγως να μεταβιβαστεί στη ναυπηγική εταιρεία ή στην εταιρεία επισκευής πλοίων ή σε περίπτωση που επιβάλλεται από το νόμο ή ενθαρρύνεται να πραγματοποιηθούν οι εργασίες σε ναυπηγεία συγκεκριμένης χώρας.

5. Σημείωση 5: ΕΠΙΚΕΦΑΛΙΔΑ Β.3:

Οι κατωτέρω ορισμοί εφαρμόζονται στην έρευνα και την ανάπτυξη:

α) επιλέξιμο κόστος:

i) κόστος οργάνων, υλικών, γης και κτιρίων στο βαθμό που χρησιμοποιούνται για το συγκεκριμένο έργο έρευνας και ανάπτυξης,

ii) κόστος ερευνητών, τεχνικών και λοιπού βοηθητικού προσωπικού στο βαθμό που απασχολούνται στο συγκεκριμένο έργο έρευνας και ανάπτυξης

iii) συμβουλευτικές και ισοδύναμες υπηρεσίες περιλαμβανομένων των ερευνητικών υπηρεσιών από εξωτερικές πηγές, των τεχνικών γνώσεων, των ευρεσιτεχνιών κ.λπ.

iv) γενικά έξοδα (υποδομή και βοηθητικές υπηρεσίες) στο βαθμό που έχουν σχέση με το έργο έρευνας και ανάπτυξης, υπό την προϋπόθεση ότι δεν υπερβαίνουν το 45 % του συνολικού κόστους του έργου προκειμένου περί βασικής βιομηχανικής έρευνας και το 20 % προκειμένου περί εφαρμοσμένης έρευνας και το 10 % προκειμένου περί ανάπτυξης 7

β) ως «βασική έρευνα», νοούνται οι ερευνητικές δραστηριότητες που πραγματοποιούνται σε ανεξάρτητη βάση από τα ανώτερα εκπαιδευτικά ή ερευνητικά ιδρύματα για τη διεύρυνση των γενικών επιστημονικών και τεχνικών γνώσεων, και οι οποίες δεν συνδέονται με βιομηχανικούς ή εμπορικούς στόχους 7

γ) ως βασική βιομηχανική έρευνα, νοείται η πρωτότυπη διοικητική και πειραματική εργασία της οποίας στόχος είναι να επιτύχει νέα και καλύτερη αντίληψη των νόμων της επιστήμης και της μηχανικής εν γένει καθώς και των τρόπων με τους οποίους μπορούν να εφαρμοστούν στον βιομηχανικό τομέα ή τις δραστηριότητες συγκεκριμένης επιχείρησης 7

δ) ως εφαρμοσμένη έρευνα, νοείται η ερευνητική ή πειραματική εργασία που βασίζεται στα αποτελέσματα της βασικής έρευνας με σκοπό τη διευκόλυνση της επίτευξης συγκεκριμένων πρακτικών στόχων όπως η δημιουργία νέων προϊόντων, διεργασιών παραγωγής και υπηρεσιών. Συνήθως περατούται με τη δημιουργία ενός αρχικού πρωτοτύπου και δεν περιλαμβάνει εργασίες των οποίων ο κύριος στόχος είναι ο σχεδιασμός, η ανάπτυξη ή η δοκιμασία συγκεκριμένων προϊόντων ή υπηρεσιών που προορίζονται για πώληση 7

ε) ως ανάπτυξη, νοούνται οι εργασίες που βασίζονται στη συστηματική χρήση των επιστημονικών και τεχνικών γνώσεων στον σχεδιασμό, την ανάπτυξη, τη δοκιμασία ή την αξιολόγηση δυνητικού νέου προϊόντος, διεργασίας παραγωγής ή υπηρεσίας ή στη βελτίωση υφισταμένου προϊόντος ή υπηρεσίας προκειμένου να εκπληροί συγκεκριμένες απαιτήσεις και στόχους απόδοσης. Το στάδιο αυτό περιλαμβάνει συνήθως προπαραγωγικά πρότυπα όπως πειραματικά έργα και έργα παρουσίασης αλλά δεν περιλαμβάνει βιομηχανική εφαρμογή και εμπορική εκμετάλλευση 7

στ) η κρατική ενίσχυση για έρευνα και ανάπτυξη που χορηγείται συγκεκριμένα στον κλάδο ναυπήγησης και επισκευής πλοίων περιλαμβάνει, μεταξύ άλλων, τις ακόλουθες περιπτώσεις:

i) έργα έρευνας και ανάπτυξης που πραγματοποιούνται από τον κλάδο ναυπήγησης και επισκευής πλοίων ή από ερευνητικά ιδρύματα που ελέγχονται ή χρηματοδοτούνται από αυτόν τον κλάδο,

ii) έργα έρευνας και ανάπτυξης που πραγματοποιούνται από τον ναυπηγικό κλάδο ή από ερευνητικά ιδρύματα που ελέγχονται ή χρηματοδοτούνται από αυτόν τον κλάδο σε περίπτωση που το έργο έχει άμεση σχέση με τη ναυπήγηση ή την επισκευή πλοίων,

iii) έργα έρευνας και ανάπτυξης που πραγματοποιούνται από πανεπιστημιακά ιδρύματα, δημόσια ή ανεξάρτητα ιδιωτικά ερευνητικά ιδρύματα και από άλλους βιομηχανικούς τομείς σε συνεργασία με τον ναυπηγικό κλάδο,

iv) έργα έρευνας και ανάπτυξης που πραγματοποιούνται από πανεπιστημιακά ιδρύματα, δημόσια και/ή ανεξάρτητα ιδιωτικά ερευνητικά ιδρύματα και από άλλους βιομηχανικούς τομείς, σε περίπτωση που κατά τη διάρκεια του έργου, διαφαίνεται ευλόγως ότι τα αποτελέσματα θα έχουν ουσιαστική σημασία για τον κλάδο ναυπήγησης και επισκευής πλοίων.

6. Σημείωση 6: ΕΠΙΚΕΦΑΛΙΔΑ Γ.1:

Τα μέρη αναγνωρίζουν ότι υφίστανται διαφορές μεταξύ των πολιτικών ανταγωνισμού ή των νόμων και των κανονισμών τους. II διάταξη της επικεφαλίδας Γ.1 δεν έχει στόχο να ενοποιήσει τις πολιτικές ανταγωνισμού μεταξύ των μερών της παρούσας συμφωνίας ούτε να υποχρεώσει κάποιο μέρος, να τροποποιήσει την εθνική του νομοθεσία και τους κανονισμούς ανταγωνισμού.

7. Σημείωση 7: ΕΠΙΚΕΦΑΛΙΔΑ Γ.2:

Παρόλο που οι δασμοί για τα νεοναυπηγηθέντα πλοία ή τις επισκευές πλοίων εμπίπτουν στο πεδίο εφαρμογής της επικεφαλίδας Γ.2, τα μέρη δεν προτίθενται να χαρακτηρίσουν τους δασμούς ως εμπόδια των ομαλών συνθηκών ανταγωνισμού στον κλάδο ναυπήγησης εμπορικών πλοίων.

8. Σημείωση 8: ΕΠΙΚΕΦΑΛΙΔΑ Α.2:

Επεξηγηματικός κατάλογος εξαγωγικών επιδοτήσεων

α) η παροχή από το Δημόσιο άμεσων επιδοτήσεων προς μια επιχείρηση ή προς έναν κλάδο παραγωγής ανάλογα με τις εξαγωγικές τους επιδόσεις 7

β) συστήματα μη επανεκχωρήσεως συναλλάγματος και κάθε ανάλογη πρακτική που συνίσταται στην πριμοδότηση των εξαγωγών 7

γ) η κάλυψη εκ μέρους ή με εντολή του Δημοσίου των εξόδων για την εσωτερική μεταφορά και των ναύλων φορτίων που προορίζονται για εξαγωγή υπό όρους ευνοϊκότερους από εκείνους που ισχύουν για τις αποστολές εσωτερικού 7

δ) η παροχή από το Δημόσιο ή από κρατικούς φορείς, είτε αμέσως, είτε εμμέσως στο πλαίσιο προγραμμάτων που εφαρμόζονται με εντολή του Δημοσίου, εισαγόμενων ή εγχώριων προϊόντων ή υπηρεσιών, που χρησιμοποιούνται για την παραγωγή αγαθών προς εξαγωγή, υπό ευνοϊκότερους γενικούς ή ειδικούς όρους εν συγκρίσει με τους γενικούς ή ειδικούς όρους που ισχύουν για την παροχή ομοειδών ή ευθέως ανταγωνιστικών προϊόντων ή υπηρεσιών που χρησιμοποιούνται για την παραγωγή αγαθών τα οποία προορίζονται για εγχώρια κατανάλωση, υπό την προϋπόθεση (όταν πρόκειται για προϊόντα) ότι οι εν λόγω γενικοί ή ειδικοί όροι είναι ευνοϊκότεροι από τους εμπορικούς όρους (12) που είναι σε θέση να εξασφαλίζουν οι εξαγωγείς του οικείου κράτους στις διεθνείς αγορές 7

ε) η ολοσχερής ή μερική απαλλαγή, διαγραφή ή αναστολή πληρωμής, η οποία παραχωρείται ειδικώς για εξαγωγές και αφορά άμεσους φόρους (13) ή εισφορές κοινωνικής ασφάλισης που έχουν καταβληθεί ή οφείλονται από βιομηχανικές ή εμπορικές επιχειρήσεις (14).

στ) η πρόβλεψη για ειδικές μειώσεις οι οποίες έχουν σχέση με τις εξαγωγές ή τις εξαγωγικές επιδοτήσεις και οι οποίες, κατά τον υπολογισμό της βάσης επί της οποίας επιβάλλονται οι άμεσοι φόροι, υπερβαίνουν τις μειώσεις που προβλέπονται για την παραγωγή προϊόντων, τα οποία προορίζονται για εγχώρια κατανάλωση 7

ζ) η απαλλαγή ή διαγραφή έμμεσων φόρων (15), οι οποίοι οφείλονται για την παραγωγή και διανομή εξαγόμενων προϊόντων, πέραν του ύψους των ίδιων φόρων που επιβάλλονται για την παραγωγή και τη διανομή ομοειδών προϊόντων που πωλούνται με προορισμό την εγχώρια κατανάλωση 7

η) η απαλλαγή, διαγραφή ή αναστολή πληρωμής που παραχωρείται σε σχέση με προανακύψαντες σωρευτικούς έμμεσους φόρους (16) επί προϊόντων ή υπηρεσιών που χρησιμοποιούνται για την παραγωγή εξαγόμενων προϊόντων, σε έκταση μεγαλύτερη της απαλλαγής, διαγραφής ή αναστολής πληρωμής που παραχωρείται σε σχέση με ανάλογους προανακύψαντες σωρευτικούς έμμεσους φόρους επί προϊόντων ή υπηρεσιών που χρησιμοποιούνται για την παραγωγή ομοειδών προϊόντων, τα οποία πωλούνται με προορισμό την εγχώρια κατανάλωση 7 πάντως, η απαλλαγή από προανακύψαντες σωρευτικούς έμμεσους φόρους, η διαγραφή τους ή η αναστολή της πληρωμής τους επιτρέπεται σε σχέση με εξαγόμενα προϊόντα ακόμη και αν κάτι τέτοιο δεν ισχύει για τα ομοειδή προϊόντα που πωλούνται με προορισμό την εγχώρια κατανάλωση, υπό την προϋπόθεση ότι οι προανακύψαντες σωρευτικοί έμμεσοι φόροι επιβάλλονται στους συντελεστές παραγωγής που καταναλώνονται για την παραγωγή του εξαγόμενου προϊόντος (λαμβανομένων υπόψη των συνήθων απωλειών) (17). Η παρούσα διάταξη ερμηνεύεται με βάση τις κατευθυντήριες γραμμές για την κατανάλωση των συντελεστών παραγωγής στην παραγωγική διαδικασία, οι οποίες περιέχονται στο παράρτημα II της συμφωνίας για τις επιδοτήσεις και τα αντισταθμιστικά μέτρα 7

θ) η διαγραφή ή επιστροφή επιβαρύνσεων επί των εισαγωγών (18), καθ' υπέρβαση των επιβαρύνσεων επί των εισαγόμενων συντελεστών παραγωγής που καταναλώνονται για την παραγωγή του εξαγόμενου προϊόντος (λαμβανομένων υπόψη των συνήθων απωλειών) γίνεται, ωστόσο, δεκτό ότι σε ειδικές περιπτώσεις μια επιχείρηση δύναται να χρησιμοποιεί ορισμένη ποσότητα συντελεστών παραγωγής τους οποίους έχει προμηθευτεί στην εγχώρια αγορά, προκειμένου με αυτούς να υποκαταστήσει ίδια ποσότητα εισαγόμενων συντελεστών παραγωγής, της ίδιας ποιότητας και με τα ίδια χαρακτηριστικά, και με τον τρόπο αυτό να επωφεληθεί της παρούσας διάταξης, υπό την προϋπόθεση ότι τόσο η εισαγωγή όσο και οι αντίστοιχες εξαγωγικές πράξεις πραγματοποιούνται εντός ευλόγου χρονικού διαστήματος, που δεν επιτρέπεται να υπερβαίνει τα δύο έτη. Η παρούσα διάταξη ερμηνεύεται με βάση τις κατευθυντήριες γραμμές για την ανάλωση των συντελεστών παραγωγής στην παραγωγική διαδικασία, οι οποίες περιέχονται στο παράρτημα II της συμφωνίας για τις επιδοτήσεις και τα αντισταθμιστικά μέτρα καθώς και με τις κατευθυντήριες γραμμές που περιέχονται στο παράρτημα III της συμφωνίας για τις επιδοτήσεις και τα αντισταθμιστικά μέτρα και οι οποίες ακολουθούνται, όταν κρίνεται κατά πόσον ένα σύστημα επιστροφής φόρου σε περιπτώσεις υποκατάστασης ισοδυναμεί με την παροχή εξαγωγικών επιδοτήσεων 7

ι) η θέση σε εφαρμογή από το Δημόσιο (ή από εξειδικευμένους φορείς που ελέγχονται από το Δημόσιο) προγραμμάτων εγγύησης ή ασφάλισης εξαγωγικών πιστώσεων, προγραμμάτων παροχής ασφάλισης ή εγγύησης έναντι αυξήσεων του κόστους εξαγόμενων προϊόντων ή προγραμμάτων παροχής κάλυψης έναντι συναλλαγματικών κινδύνων, με υψηλούς συντελεστές που είναι ακατάλληλοι για την κάλυψη των μακροπρόθεσμων εξόδων λειτουργίας και των απωλειών των προγραμμάτων 7

ια) η καταβολή από το Δημόσιο (ή από εξειδικευμένους φορείς που ελέγχονται από το Δημόσιο ή/και τελούν υπό την εξουσία του Δημοσίου) του συνόλου ή μέρους των εξόδων που επιβαρύνουν του εξαγωγείς ή τα χρηματοπιστωτικά ιδρύματα για την εξεύρεση των πιστώσεων, στο μέτρο που σκοπός των εν λόγω πράξεων είναι η εξασφάλιση σημαντικού πλεονεκτήματος όσον αφορά τους όρους υπό τους οποίους παρέχεται η εξαγωγική πίστωση 7

ιβ) κάθε άλλη επιβάρυνση για το λογαριασμό του Δημοσίου, η οποία αποτελεί εξαγωγική επιδότηση κατά την έννοια του άρθρου XVI της GATT του 1994.

Σημειώσεις του επεξηγηματικού καταλόγου εξαγωγικών επιδοτήσεων

(1) Βλέπε συνοδευτική σημείωση 1 του παρόντος παραρτήματος.

(2) Το συγκεκριμένο των μέτρων στήριξης διαπιστώνεται σύμφωνα με την αρχή που ορίζεται στο άρθρο 2 της συμφωνίας για τις επιδοτήσεις και τα αντισταθμιστικά μέτρα της GATT.

(3) Βλέπε συνοδευτικής σημείωση 3 του παρόντος παραρτήματος.

(4) Ο κανόνας αυτός ισχύει όταν τα γεγονότα αποδεικνύουν ότι η χορήγηση επιδότησης, χωρίς να έχει εξαρτηθεί νομικά από τις εξαγωγικές επιδόσεις, συνδέεται στην πραγματικότητα με τις τρέχουσες ή τις προβλεπόμενες εξαγωγές ή τα εξαγωγικά έσοδα. Το γεγονός μόνον ότι κάποια επιδότηση χορηγείται σε επιχειρήσεις οι οποίες πραγματοποιούν εξαγωγές δεν μπορεί να θεωρηθεί αυτό και μόνον ως εξαγωγική επιδότηση κατά την έννοια της παρούσας διάταξης.

(5) Τα μέτρα που αναφέρονται στη συνοδευτική σημείωση 8 του παρόντος παραρτήματος ως μη αποτελούντα εξαγωγικές επιδοτήσεις δεν απαγορεύονται δυνάμει της παρούσας συμφωνίας.

(6) Βλέπε συνοδευτική σημείωση 2 του παρόντος παραρτήματος.

(7) Βλέπε συνοδευτική σημείωση 3 του παρόντος παραρτήματος.

(8) Βλέπε συνοδευτική σημείωση 4 του παρόντος παραρτήματος.

(9) Βλέπε συνοδευτική σημείωση 5 του παρόντος παραρτήματος.

(10) Βλέπε συνοδευτική σημείωση 6 του παρόντος παραρτήματος.

(11) Βλέπε συνοδευτική σημείωση 7 του παρόντος παραρτήματος.

(12) Ο όρος «εμπορικοί όροι», σημαίνει ότι η επιλογή μεταξύ εγχωρίων και εισαγόμενων προϊόντων είναι εντελώς ελεύθερη και γίνεται με βάση εμπορικά και μόνο κριτήρια.

(13) Για τους σκοπούς της παρούσας συμφωνίας:

Ο όρος «άμεσοι φόροι», σημαίνει τους φόρους επί των μισθών, των κερδών, των τόκων, των μισθωμάτων, των ποσών που καταβάλλονται για δικαιώματα εκμετάλλευσης και επί όλων των υπολοίπων μορφών εισοδήματος, καθώς και τους φόρους επί της ακινήτου περιουσίας.

Ο όρος «επιβαρύνσεις επί των εισαγωγών», σημαίνει τους πάσης φύσεως δασμούς και τις λοιπές φορολογικές επιβαρύνσεις επί των εισαγωγών, οι οποίες δεν απαριθμούνται σε κάποιο άλλο σημείο της παρούσας υποσημείωσης.

Ο όρος «έμμεσοι φόροι», σημαίνει τους φόρους επί των πωλήσεων, τους ειδικούς φόρους κατανάλωσης, τους φόρους κύκλου εργασιών, τους φόρους προστιθέμενης αξίας, τους φόρους επί της δικαιοχρησίας, τα τέλη χαρτοσήμου, τους φόρους, μεταβίβασης, τους φόρους επί των αποθεμάτων και του εξοπλισμού, τους φόρους που επιβάλλονται στα σύνορα, καθώς και όλους τους άλλους φόρους πλην των άμεσων φόρων και των επιβαρύνσεων επί των εισαγωγών.

Ο όρος «προανακύψαντες έμμεσοι φόροι», σημαίνει τους έμμεσους φόρους που επιβάλλονται επί των προϊόντων ή των υπηρεσιών που χρησιμοποιούνται αμέσως ή εμμέσως για την παραγωγή δεδομένου προϊόντος.

Ο όρος «σωρευτικοί έμμεσοι φόροι», σημαίνει τους κλιμακούμενους φόρους οι οποίοι επιβάλλονται όταν δεν υπάρχει κάποιος μηχανισμός για τη μεταγενέστερη πίστωση του φόρου σε περίπτωση που τα προϊόντα ή οι υπηρεσίες που υπόκεινται σε φόρο σε ένα στάδιο της παραγωγής χρησιμοποιούνται σε κάποιο μεταγενέστερο στάδιο της παραγωγής.

Ο όρος «διαγραφή», φορολογικών επιβαρύνσεων περιλαμβάνει την επιστροφή ή μείωση φόρων.

Ο όρος «διαγραφή ή επιστροφή» περιλαμβάνει την ολοσχερή ή μερική απαλλαγή ή αναστολή πληρωμής που παραχωρείται σε σχέση με επιβαρύνσεις επί των εισαγωγών.

(14) Τα μέρη συμφωνούν ότι η αναστολή πληρωμής δεν ισοδυναμεί κατ' ανάγκην με εξαγωγική επιδότηση σε περίπτωση που, παραδείγματος χάρη, καταβάλλονται οι σχετικοί τόκοι. Τα μέρη επαναδιατυπώνουν την αρχή σύμφωνα με την οποία οι τιμές των προϊόντων στις συναλλαγές μεταξύ εξαγωγικών επιχειρήσεων και αλλοδαπών αγοραστών τους οποίους ελέγχουν ή ελέγχονται από την ίδια οντότητα, θα πρέπει για φορολογικούς λόγους να είναι ίδιες με αυτές που ισχύουν μεταξύ ανεξαρτήτων επιχειρήσεων που λειτουργούν σε συνθήκες ελεύθερου ανταγωνισμού. Κάθε μέρος δύναται να επιστήσει την προσοχή άλλου μέρους σε διοικητικές ή άλλου είδους πρακτικές που είναι πιθανόν να παραβιάζουν την εν λόγω αρχή και που επιφέρουν σημαντική εξοικονόμηση άμεσων φόρων στις εξαγωγικές συναλλαγές. Υπό τις περιστάσεις αυτές τα μέρη επιχειρούν συνήθως να επιλύσουν τις διαφορές τους μέσω των υφισταμένων διμερών φορολογικών συμβάσεων ή άλλων ειδικών διεθνών μηχανισμών, με την επιφύλαξη των δικαιωμάτων και των υποχρεώσεων των μερών δυνάμει της παρούσας συμφωνίας, περιλαμβανομένου του δικαιώματος διαβούλευσης που θεσπίζεται με την προηγούμενη πρόταση. Οι διατάξεις του στοιχείου ε) δεν έχουν ως στόχο να περιορίσουν τις δυνατότητες ενός μέρους για τη λήψη μέτρων προκειμένου να αποφύγει τη διπλή φορολόγηση των εσόδων των επιχειρήσεών του ή των επιχειρήσεων άλλου μέρους που προέρχονται από εξωτερική πηγή.

(15) Το στοιχείο η) δεν ισχύει όταν πρόκειται για συστήματα που στηρίζονται στο φόρο προστιθέμενης αξίας ή που τον υποκαθιστούν με προσαρμογές του φόρου που επιβάλλεται στα σύνορα 7 το πρόβλημα της υπέρμετρης διαγραφής οφειλών από φόρους προστιθέμενης αξίας ρυθμίζεται αποκλειστικά από το στοιχείο ζ).

ΠΑΡΑΡΤΗΜΑ ΙΙ

ΕΙΔΙΚΕΣ ΔΙΑΤΑΞΕΙΣ ΣΧΕΤΙΚΕΣ ΜΕ ΤΑ ΜΕΤΡΑ ΣΤΗΡΙΞΗΣ

Υφιστάμενα μέτρα στήριξης τα οποία δεν είναι συμβατά με τη συμφωνία πρέπει να καταργούνται κατά την έναρξη ισχύος της παρούσας συμφωνίας, εκτός αν προβλέπεται διαφορετικά στα τμήματα Α και Β κατωτέρω. Στήριξη για την οποία υπάρχει δέσμευση πριν από την έναρξη ισχύος της συμφωνίας είναι δυνατόν να καταβληθεί μετά την έναρξη ισχύος, υπό την προϋπόθεση ότι συμμορφώνεται με τις διατάξεις του μνημονίου συμφωνίας που καθορίζεται στην παράγραφο 3 της τελικής πράξης των διαπραγματεύσεων που αφορούν την παρούσα συμφωνία.

Α. ΣΤΗΡΙΞΗ ΓΙΑ ΤΗΝ ΑΝΑΔΙΑΡΘΡΩΣΗ

Είναι δυνατόν να παρασχεθεί στήριξη σύμφωνα με την ακόλουθη κοινοποίηση προς την ομάδα εργασίας του Συμβουλίου:

i) το τρέχον πρόγραμμα της Δημοκρατίας της Κορέας για το Daewoo και KSEC που περιγράφεται στο έγγραφο [C/WP6(91) 58],

ii) ενίσχυση για την αναδιάρθρωση που έχει παρασχεθεί στο Βέλγιο, την Πορτογαλία και την Ισπανία και για την οποία παρέχονται πληροφορίες στο έγγραφο [C/WP6(93) 31] και στη συνοδευτική σημείωση 1 του παρόντος παραρτήματος.

Β. ΕΠΙΣΗΜΟΙ ΚΑΝΟΝΙΣΜΟΙ ΚΑΙ ΠΡΑΚΤΙΚΕΣ

Νομοθεσία των ηνωμένων πολιτειών για τις ενδομεταφορές

1. Οι Ηνωμένες Πολιτείες επιφυλάσσονται του δικαιώματος να διατηρήσουν τις υποχρεώσεις εγχώριας κατασκευής που περιλαμβάνονται στους νόμους του δημοσίου δικαίου οι οποίοι αναφέρονται στη συνοδευτική σημείωση 2 του παρόντος παραρτήματος.

2. Σχετικά με τη νομοθεσία των Ηνωμένων Πολιτειών για τις ενδομεταφορές βάσει της οποίας η εγχώρια αγορά προορίζεται για τα εθνικά ναυπηγεία ισχύουν οι ακόλουθες διατάξεις:

α) όλες οι υποχρεώσεις για εγχώρια κατασκευή, ανακατασκευή ή επισκευή που περιλαμβάνεται στη νομοθεσία των Ηνωμένων Πολιτειών εκτός από αυτές που καθορίζονται στη συνοδευτική σημείωση 2 του παρόντος παραρτήματος, (εφεξής καλούμενες «νομοθεσία για τις ενδομεταφορές») και που δεν είναι συμβατές με τη συμφωνία καταργούνται με την έναρξη ισχύος της συμφωνίας 7

β) αναγνωρίζοντας ότι η μόμιμη παρέκκλιση η παραχωρούμένη για τη νομοθεσία για τις ενδομεταφορές θα μπορούσε να υπονομεύσει την ισορροπία δικαιωμάτων και υποχρεώσεων των μερών δυνάμει της συμφωνίας και δεν θα ήταν αποδεκτή από τα λοιπά μέρη, τα μέρη συμφωνούν ότι είναι δυνατόν να ληφθούν αντίμετρα όπως προβλέπεται κατωτέρω και στο πλαίσιο της ειδικής διαδικασίας ελέγχου και παρακολούθησης 7

γ) οι Ηνωμένες Πολιτείες αποδέχονται τη συνεργασία για την ετήσια επανεξέταση από την ομάδα συμβαλλομένων μερών και για την εξασφάλιση πλήρους διαφάνειας σχετικά με την κατασκευή τέτοιων πλοίων, περιλαμβανομένης της παροχής πληροφοριών σχετικά με νέες παραγγελίες και τις επικυρωμένες συμβάσεις (προσαρμοσμένες εκ των υστέρων και οι δύο προκειμένου να ληφθούν υπόψη οι ακυρώσεις), τις αναμενόμενες και πραγματικές ημερομηνίες παράδοσης ανά χωρητικότητα και τύπο πλοίου. Οι Ηνωμένες Πολιτείες θα παρέχουν τις πληροφορίες αυτές τουλάχιστον ετησίως, και συχνότερα όταν αυτό ζητηθεί ή κριθεί αρμόζον [π.χ. όταν φαίνεται ότι οι ετήσιες πραγματικές και αναμενόμενες παραδόσεις είναι δυνατόν να υπερβούν το ανώτατο όριο που περιγράφεται κατωτέρω στο στοιχείο ε)] 7

δ) οι Ηνωμένες Πολιτείες εκτιμούν ότι ο μέσος όρος των ετησίων παραδόσεων για πλοία που υπόκεινται στη συμφωνία και που έχουν κατασκευαστεί κατ' εφαρμογή των διατάξεων της νομοθεσίας για τις ενδομεταφορές μετά την έγκριση της συμφωνίας δεν θα υπερβούν τους 200 000 κόρους ολικής χωρητικότητας 7

ε) η ομάδα συμβαλλομένων μερών παρακολουθεί με προσοχή τις πληροφορίες που παρέχονται στο πλαίσιο του στοιχείου γ) ανωτέρω. Δύναται, ενεργώντας με ομοφωνία πλην μίας ψήφου να προβεί σε διαπιστώσεις και να επιτρέψει τη λήψη αντιμέτρων όπως καθορίζεται στα σημεία i) και ii) κατωτέρω.

i) Έως τρία έτη μετά την έναρξη ισχύος της συμφωνίας:

εάν η ομάδα συμβαλλομένων μερών διαπιστώσει ότι οι πραγματικές ή οι αναμενόμενες παραδόσεις οποιουδήποτε έτους μέτα την έναρξη ισχύος της παρούσας συμφωνίας υπερβαίνει τους 200 000 κ.ο.χ. (1) και ότι αυτού του είδους οι παραδόσεις θα υπονομεύσουν ουσιαστικά την ισορροπία δικαιωμάτων και υποχρεώσεων δυνάμει της συμφωνίας, η ομάδα συμβαλλομένων μερών δύναται να επιτρέψει σε ένα ή περισσότερα ζημιωθέντα μέρη να λάβουν αντίμετρα (π.χ. να επιβάλουν τέλος ή περιορισμό στις προσφορές ή τις συμβάσεις) όσον αφορά τα ναυπηγεία τα οποία το έτος κατά τη διάρκεια του οποίου υπήρξε υπέρβαση του ανωτάτου ορίου ωφελήθηκαν από την κατασκευή πλοίων ενδομεταφοράς, με στόχο να επιτευχθεί απώλεια ευκαιριών πώλησης συγκρίσιμη με αυτή που προκύπτει από τις παραδόσεις πλοίων ενδομεταφοράς που υπερβαίνουν το ανώτατο όριο.

Για τους σκοπούς της παραγράφου, οι πραγματικές ή αναμενόμενες παραδόσεις που υπερβαίνουν το ανώτατο όριο, όπως καθορίζεται ανωτέρω, κατά τη διάρκεια οποιουδήποτε έτους αποτελούν μαχητό τεκμήριο πρακτικής η οποία υπονομεύει σημαντικά την ισορροπία δικαιωμάτων και υποχρεώσεων δυνάμει της παρούσας συμφωνίας,

ii) τρία έτη μετά την έναρξη ισχύος της συμφωνίας:

Εάν η ομάδα συμβαλλομένων μερών διαπιστώσει ότι οι πραγματικές ή οι αναμενόμενες παραδόσεις θα υπονομεύσουν σημαντικά την ισορροπία δικαιωμάτων και υποχρεώσεων δυνάμει της συμφωνίας, η ομάδα συμβαλλομένων μερών δύναται να επιτρέψει σε ένα ή περισσότερα ζημιωθένται μέρη να λάβουν αντίμετρα (π.χ. να επιβάλουν τέλος ή περιορισμό στις προσφορές ή τις συμβάσεις) όσον αφορά τα ναυπηγεία που επωφελούνται από την κατασκευή πλοίων ενδομεταφοράς, με σκοπό τη επίτευξη απωλειών ευκαιριών πώλησης ή άλλων εμπορικών πλεονεκτημάτων συγκρίσιμων με αυτά που προκύπτουν από την παράδοση πλοίων ενδομεταφοράς.

Για τους σκοπούς της παρούσας παραγράφου, υφίσταται μαχητό τεκμήριο σχετικά με το ότι η ισορροπία δικαιωμάτων και υποχρεώσεων δυνάμει της παρούσας συμφωνίας υπονομεύεται σημαντικά 7

στ) εάν οι Ηνωμένες Πολιτείες πιστεύουν ότι το επίπεδο, η μορφή ή η διάρκεια των μέτρων που έχουν ληφθεί από μέρος ή μέρη δυνάμει του στοιχείου ε) επιφέρουν απώλεια ευκαιριών πώλησης για τις ναυπηγικές εταιρείες τους μεγαλύτερη από αυτήν που προκαλείται με την παράδοση πλοίων ενδομεταφοράς, δύναται να επικαλεσθεί τις διαδικασίες της ειδικής ομάδας επίλυσης διαφορών δυνάμει του παραρτήματος IV της συμφωνίας. Η ειδική ομάδα καθορίζει εάν τα μέτρα που έχουν ληφθεί δυνάμει της του στοιχείου ε) είναι δυσανάλογα ή υπερβολικά και προβαίνει σε κατάλληλες συστάσεις. Τα μέτρα τα οποία λαμβάνουν τα μέρη πρέπει να είναι συμβατά με τις συστάσεις της ειδικής ομάδας 7

ζ) ως τμήμα της πρώτης τριετούς επανεξέτασης η οποία προβλέπεται στο άρθρο 11 της συμφωνίας και αρκετά ενωρίτερα, η ομάδα συμβαλλομένων μερών εξετάζει εάν οι συνθήκες οι οποίες δημιούργησαν την ανάγκη για τη σύνταξη του μέρους Β του παραρτήματος II υφίστανται ακόμα και εάν τα μέτρα που προβλέπονται στο στοιχείο ε) ανωτέρω είναι κατάλληλα για τη διατήρηση της ισορροπίας δικαιωμάτων και υποχρεώσεων δυνάμει της συμφωνίας. Βάσει της επανεξέτασης αυτής και με στόχο τη διατήρηση της ισορροπίας δικαιωμάτων και υποχρεώσεων δυνάμει της συμφωνίας, η ομάδα συμβαλλομένων μερών δύναται να αποφασίσει τα ακόλουθα:

- να τροποποιήσει τις διατάξεις του στοιχείου ε),

- να αναστείλει άλλα δικαιώματα που προβλέπονται στη συμφωνία,

- να επιτρέψει την αναστολή παραχωρήσεων τηε GATT

ή

- να προβεί σε άλλες κατάλληλες ενέργειες 7

η) εάν, μετά την ολοκλήρωση της επανεξέτασης που προβλέπεται στο στοιχείο ζ), κάποιο από τα μέρη συνεχίζει να πιστεύει ότι τα αντίμετρα στα οποία μπορεί να προσφύγει είναι μη ικανοποιητικά, το μέρος αυτό δύναται να αποχωρήσει από την παρούσα συμφωνία τρεις μήνες μετά την υποβολή κοινοποίησης της εν λόγω απόφασής του προς την ομάδα συμβαλλομένων μερών. Κάποιο μέρος το οποίο είναι εξουσιοδότημένο να λαμβάνει τα προαναφερόμενα αντίμετρα έχει τη δυνατότητα να προσφύγει στις ίδιες διαδικασίες οιανδήποτε στιγμή μετά την παρέλευση τεσσάρων ετών από την έναρξη ισχύος της παρούσας συμφωνίας, εφόσον παραμένει σε ισχύ το μέρος Β του παραρτήματος II.

Συνοδευτικές σημειώσεις του παραρτήματος ΙΙ

1. Σημείωση 1: ΕΠΙΚΕΦΑΛΙΔΑ Α σημείο ii): ΣΤΗΡΙΞΗ ΓΙΑ ΤΗΝ ΑΝΑΔΙΑΡΘΡΩΣΗ

α) Τα συνολικά ποσά της ενίσχυσης που περιλαμβάνεται στα σχέδια αναδιάρθρωσης του μέρας Α σημείο ii) έχουν ως εξής:

Ισπανία: 180 δισεκατομμύρια πεσέτες

Πορτογαλία: 17,7 εκατομμύρια contos

Βέλγιο: 2 369 εκατομμύρια βελγικά φράγκα 7

β) τα εν λόγω συνολικά ποσά ενίσχυσης αποτελούνται από τα ακόλουθα:

i) ενίσχυση στο πλαίσιο των κοινωνικών μέτρων που εξαιρούνται στο παράρτημα 1 μέρος Β παράγραφος 1 στοιχείο η),

ii) ενίσχυση για το κόστος αναδιάρθρωσης που έχει προκύψει πριν από την ημερομηνία υπογραφής της παρούσας συμφωνίας, για την οποία έχουν δεσμευθεί οι αντίστοιχες εθνικές κυβερνήσεις και η οποία έχει εγκριθεί από την Επιτροπή των Ευρωπαϊκών Κοινοτήτων πριν από την ημερομηνία αυτή, αλλά δεν έχει καταβληθεί λόγω δημοσιονομικών προβλημάτων,

iii) άλλη ενίσχυση στο πλαίσιο μέτρων αναδιάρθρωσης η οποία έχει αναληφθεί και καταβληθεί βάσει του κόστους που προέκυψε πριν από την 1η Ιανουαρίου 1996,

iv) ενίσχυση στο πλαίσιο μέτρων αναδιάρθρωσης που έχει καταβληθεί μετά την 1η Ιανουαρίου 1996, αναλυόμενη σε δύο κατηγορίες:

α) ενίσχυση επενδύσεων 7 και

β) κάθε ενίσχυση στο πλαίσιο κοινωνικών μέτρων που δεν εξαιρούνται δυνάμει του παραρτήματος Ι μέρος Β σημείο 1 στοιχείο η) 7

γ) η Ευρωπαϊκή Κοινότητα παρέχει στην ομάδα συμβαλλομένων μερών, σύμφωνα με το άρθρο 4 σημείο 1 στοιχείο β) της παρούσας συμφωνίας πληροφορίες σχετικά με την κατανομή των ποσών που αναφέρονται στο σημείο 1 ανωτέρω σε κατηγορίες που αναφέρονται στο σημείο 2 ανωτέρω, οι οποίες επιτρέπουν στην ομάδα συμβαλλομένων μερών να πρακολουθήσουν τα σχέδια αναδιάρθρωσης 7

δ) η Ευρωπαϊκή Κοινότητα δύναται να δηλώσει ότι η ενίσχυση που έχει καταβληθεί μετά την 1η Ιανουαρίου 1996 και δεν εμπίπτει στις διατάξεις του στοιχείου β) σημεία i και ii) ανωτέρω, υπόκειται σε ανώτατα όρια και προθεσμίες πληρωμής για κάθε χώρα συγκεκριμένα, ως εξής:

>ΘΕΣΗ ΠΗΝΑΚΑ>

ε) η Ευρωπαϊκή Επιτροπή δεν έχει ακόμα λάβει πλήρεις κοινοποιήσεις των εν λόγω σχεδίων αναδιάρθρωσης όπως απαιτεί η εσωτερική νομο0θεσία της Κοινότητας. Η Επιτροπή, κατά τη λήψη των οριστικών αποφάσεών της, που επιτρέπουν τις ενισχύσεις αυτές, θα εξασφαλίσει ότι τα ανωτέρω όρια και περιορισμοί σχετικά με την ενίσχυση τηρούνται πλήρως.

2. Σημείωση 2: ΕΠΙΚΕΦΑΛΙΔΑ Β: ΝΟΜΟΘΕΣΙΑ ΤΩΝ ΗΝΩΜΕΝΩΝ ΠΟΛΙΤΕΙΩΝ ΓΙΑ ΤΙΣ ΕΝΔΟΜΕΤΑΦΟΡΕΣ

Οι Ηνωμένες Πολιτείες επιφυλάσσονται του δικαιώματος να διατηρήσουν τις υποχρεώσεις που περιλαμβάνονται στη νομοθεσία η οποία αναφέρεται κατωτέρω.

α) Νόμοι που απαγορεύουν τη μεταφορά εμπορευμάτων μεταξύ σημείων των Ηνωμένων Πολιτειών από πλοία άλλα εκτός αυτών που έχουν ναυπηγηθεί στις Ηνωμένες Πολιτείες και που συνοδεύονται από έγγραφα που προβλέπονται από τη νομοθεσία των Ηνωμένων Πολιτειών και τα οποία αποτελούν ιδιοκτησία υπηκόων των Ηνωμένων Πολιτειών:

Τμήμα 27 του νόμου της 5ης Ιουνίου 1920 (41 STAT. 999), όπως τροποποιήθηκε από το νόμο της 11ης Απριλίου 1935 (49 STAT. 154) 7 νόμος της 2ας Ιουλίου 1935 (49 STAT. 442) 7 τμήμα 1 του νόμου της 14ης Ιουλίου 1956 (70 STAT. 544) 7 τμήμα 27 στοιχείο α) του νόμου δημοσίου δικαίου 85-508 (72 STAT. 351) 7 τμήμα 1 του νόμου δημοσίου δικαίου 86-583 (74 STAT. 321) 7 νόμος δημοσίου δικαίου 89-194 (79 STAT. 823) 7 τμήμα 1 του νόμος δημοσίου δικαίου 86-583 (74 STAT. 321) 7 νόμος δημοσίου δικαίου 89-194 (79 STAT. 823) 7 νόμος δημοσίου δικαίου 90-474 (82 STAT. 700) 7 τμήμα 1 του νόμου δημοσίου δικαίου 92-163 (85 STAT. 486) 7 τμήμα 213 του νόμου δημοσίου δικαίου 95-410 (92 STAT. 904) 7 τμήμα 4 του νόμου δημοσίου δικαίου 96-112 (93 STAT. 848) 7 τμήμα 12 σημείο 49 του νόμου δημοσίου δικαίου 97-31 (95 STAT. 157) 7 τμήματα 502 και 504 του νόμου δημοσίου δικαίου 97-389 (96 STAT. 1954, 1956) 7 τμήμα 6 στοιχείο γ) σημείο 1 του νόμου δημοσίου δικαίου 100-239 (101 STAT. 1782) 7 τμήμα 1 στοιχείο α) του νόμου δημοσίου δικαίου 100-329 (102 STAT. 588) 7 και τμήμα 5501 στοιχείο β) του νόμου δημοσίου δικαίου 102-587 (106 STAT. 5085) 7

β) νόμοι οι οποίοι απαγορεύουν τη μεταφορά επιβατών μεταξύ σημείων των Ηνωμένων Πολιτειών εκτός εάν πραγματοποιείται με πλοία ναυπηγημένα στις Ηνωμένες Πολιτείες με έγγραφα που προβλέπονται από τη νομοθεσία των Ηνωμένων Πολιτειών και των οποίων οι ιδιοκτήτες είναι υπήκοοι των Ηνωμένων Πολιτειών:

Τμήμα 8 του νόμου της 19ης Ιουνίου 1886 (24 STAT. 81), όπως τροποποιήθηκε από το τμήμα 2 του νόμου της 17ης Φεβρουαρίου 1898 (30 STAT. 248) 7

γ) νόμοι οι οποίοι απαιτούν ότι τα βυθοκορικά πλοία πρέπει να ναυπηγούνται και να νηολογούνται στις Ηνωμένες Πολιτείες:

Τμήμα 1 του νόμου της 28ης Μαΐου 1906 (34 STAT. 204), όπως τροποποιήθηκε από το τμήμα 5501 α) σημείδο 1 του νόμου δημοσίου δικαίου 102-587 (106 STAT. 5084) 7

δ) νόμοι οι οποίοι απαιτούν ότι τα ρυμουλκά πλοία πρέπει να έχουν ναυπηγηθεί και να συνοδεύονται από έγγραφα που προβλέπονται στη νομοθεσία των Ηνωμένων Πολιτειών και να είναι ιδιοκτησίας υπηκόων των Ηνωμένων Πολιτειών προκειμένου αυτά να ρυμουλκούν πλοία από οποιοδήποτε λιμένα ή σημείο των Ηνωμένων Πολιτειών σε άλλο λιμένα ή σημείο των Ηνωμένων Πολιτειών:

Αναθεώρηση του καταστατικού αριθ. 4370 (54 STAT. 304), όπως τροποποιήθηκε από το τμήμα 10 του νόμου δημοσίου δικαίου 99-307 (100 STAT. 447) 7 και το τμήμα 2 του νόμου δημοσίου δικαίου 100-329 (102 STAT. 589) 7

ε) παρόλο που τα αλιευτικά πλοία που προορίζονται για τον αλιευτικό στολο μίας χώρας εξαιρούνται από το πεδίο εφαρμογής της συμφωνίας, χάριν πληρότητας, απαριθμούνται κατωτέρω οι νόμοι που απαιτούν ότι τα αλιευτικά πλοία, τα αλιευτικά εφοδιοφόρα πλοία και τα πλοία επεξεργασίας αλιεύματος τα οποία ασκούν τη δραστηιότητά τους σε ύδατα των Ηνωμένων Πολιτείων, ή σε ύδατα της αποκλειστικής οικονομικής ζώνης των Ηνωμένων Πολιτειών (εκτός εάν ασκούν τις δραστηριότητές του με άδεια που έχει εκδοθεί δυνάμει ισχύουσας διεθνούς συμφωνίας αλιείας), πρέπει να έχουν ναυπηγηθεί στις Ηνωμένες Πολιτείες με έγγραφα που προβλέπονται από τη νομοθεσία των Ηνωμένων Πολιτειών και να είναι ιδιοκτησίας υπηκόων των Ηνωμένων Πολιτειών:

Τμήμα 1 του νόμου δημοσίου δικαίου 98-89 (97 STAT. 587), όπως τροποποιήθηκε από το τμήμα 301 στοιχείο γ) του νόμου δημοσίου δικαίου 98-454 (98 STAT. 1734) 7 τμήμα 3 παράγραφος 4, 5, τμήμα 5 στοιχείο α) του νόμου δημοσίου δικαίου 100-239 (101 STAT. 1779, 1782) 7 και τμήμα 301 στοιχείο α) σημείο 8 του νόμου δημοσίου δικαίου 101-225 (103 STAT. 1921).

(1) Το ανώτατο όριο για κάθε δεδομένο έτος δύναται να αυξηθεί μέσω της μεταφοράς του μη χρησιμοποιηθέντος ποσού μέχρι κατά μέγιστον 50 000 κ.ο.χ. του προηγούμενου έτους και μέσω εκ των προτέρων χρήσης 50 000 κ.ο.χ. του επομένου έτους.

ΠΑΡΆΡΤΗΜΑ ΙΙΙ

ΤΕΛΗ ΖΗΜΙΟΓΟΝΟΥ ΤΙΜΟΛΟΓΗΣΗΣ

Α. ΒΑΣΙΚΕΣ ΑΡΧΕΣ

1. Τα μέρη αναγνωρίζουν ότι η ζημιογόνος τιμολόγηση, βάσει της οποίας τα πλοία που καλύπτονται από το άρθρο 2 της συμφωνίας για την τήρηση των ομαλών συνθηκών ανταγωνισμού στον κλάδο ναυπήγησης και επισκευής εμπορικών πλοίων κάποιας χώρας πωλούνται (1) απευθείας ή εμμέσως σε έναν ή περισσοτέρους υπηκόους ή εταιρείες άλλου μέρους (2) ή σε μία ή περισσότερες εταιρείες που ανήκουν (3) ή ελέγχονται (4) από τους εν λόγω υπηκόους ή εταιρείες (5) σε τιμή χαμηλότερη της κανονικής αξίας των πλοίων, είναι καταδικαστέα σε περίπτωση που προκαλεί ή απειλεί να προκαλέσει σημαντική ζημία σε καθιερωμένο κλάδο στο έδαφος μέρους ή σε περίπτωση που επιβραδύνει σημαντικά τη σύσταση εγχωρίου κλάδου.

2. Προκειμένου να αντιμετωπισθεί ή να προληφθεί πρακτική ζημιογόνου τιμολόγησης, τα μέρη δύνανται να επιβάλουν στον παραγωγό οποιουδήποτε πλοίου τιμολογηθέντος με ζημιογόνο πρόθεση, τέλος ζημιογόνου τιμολόγησης που δεν υπερβαίνει το περιθώριο της ζημιογόνου τιμολόγησης σε σχέση με το εν λόγω πλοίο.

3. Ουδέν πλοίο της επικρατείας οποιουδήποτε μέρους που πωλείται σε αγοραστή άλλου μέρους, δεν υπόκειται σε τέλη ζημιογόνου τιμολόγησης λόγω εξαίρεσης του εν λόγω πλοίου από τους δασμούς ή τους φόρους που προκύπτουν από ομοειδές προϊόν όταν αυτό πωλείται σε αγοραστή του μέρους από το οποίο κατάγεται το πλοίο, ή λόγω επιστροφής δασμών ή φόρων του είδους αυτού.

4. α) Ουδέν μέρος επιβάλλει τέλος ζημιογόνου τιμολόγησης σε ναυπηγική εταιρεία η οποία αποτελεί ιδιοκτησία υπηκόου ή εταιρείας άλλου μέρους εκτός εάν διαπιστωθεί ότι οι επιπτώσεις της ζημιογόνου τιμολόγησης προκαλούν ή απειλούν να προκαλέσουν υλική ζημία σε εγκατεστημένη εγχώρια εταιρεία, ή είναι μορφής τέτοιας που επιβραδύνει ουσιαστικά την εγκατάσταση εγχώριας βιομηχανίας 7

β) τα μέρη δύνανται, κατά παρέκκλιση των διατάξεων του στοιχείου α) της παρούσας παραγράφου, να επιτρέψουν σε ένα από τα μέρη να επιβάλει τέλος ζημιογόνου τιμολόγησης σε ναυπηγική εταιρεία όσον αφορά την πώληση πλοίου σε αγοραστή ο οποίος είναι υπήκοος ή εταιρεία του προκειμένου να αντισταθμισθεί η ζημιογόνος τιμολόγηση η οποία προκαλεί ή απειλεί να προκαλέσει υλική ζημία σε βιομηχανία της επικράτειας άλλου μέρους που εξαγάγει το σχετικό προϊόν στο μέρος του αγοραστή.

5. Τα μέρη συμφωνούν να προβούν σε ενέργειες μόνον δυνάμει του παρόντος παραρτήματος σχετικά με τις συναλλαγές που εμπεριέχουν ζημιογόνο τιμολόγηση πλοίων όπως προβλέπεται στην παρούσα συμφωνία. Τα μέρη δεν προβαίνουν σε ενέργειες δυνάμει του παρόντος παραρτήματος σε περίπτωση που οποιοδήποτε μέλος του Παρκόσμιου Οργανισμού Εμπορίου που δεν αποτελεί μέρος της παρούσας συφωνίας έχει κινήσει προηγουμένως διαδικασία αντιντάμπινγκ δυνάμει του άρθρου VI της GATT του 1994 και της συμφωνίας για την εφαρμογή του άρθρου VI της GATT του 1994 σχετικά με συγκεκριμένη συναλλαγή. Εάν, ως συνέπεια της έναρξης ενέργειας δυνάμει του παρόντος παραρτήματος, οιοδήποτε μέλος του Παγκόσμιου Οργανισμού Εμπορίου που δεν αποτελεί μέρος της παρούσας συμφωνίας κινήσει διαδικασία αντιντάμπινγκ δυνάμει του άρθρου VI της GATT του 1994 και της συμφωνίας για την εφαρμογή του άρθρου VI της GATT του 1994 σχετικά με συγκεκριμένη συναλλαγή, το μέρος που έχει προβεί σε ενέργεια δυνάμει του παρόντος παραρτήματος την αναστέλλει. Εάν η έρευνα αντιντάμπινγκ ολοκληρωθεί με την επιβολή μέτρων ή με αποφατικό συμπέρασμα, τα μέρη δεν αρχίζουν ούτε συνεχίζουν ενέργεια δυνάμει του παρόντος παραρτήματος. Σε περίπτωση που η έρευνα αντιντάμπινγκ δεν ολοκληρωθεί εντός ευλόγου χρονικού διαστήματος, αλλά όχι λιγότερο του ενός έτους, ή σε περίπτωση που, λόγω θετικού πορίσματος, δεν λαμβάνονται μέτρα, το μέρος της παρούσας συμφωνίας δύναται να αρχίσει ή να συνεχίσει την έρευνά του, αλλά σε καμία περίπτωση δεν είναι δυνατόν να επιβληθούν μαζί τέλος ζημιογόνου τιμολόγησης δυνάμει της παρούσας συμφωνίας και δασμός αντιντάμπινγκ δυνάμει της GATT του 1994 σε σχέση με συγκεκριμένη συναλλαγή.

Β. ΣΥΜΠΛΗΡΩΜΑΤΙΚΕΣ ΔΙΑΤΑΞΕΙΣ ΣΧΕΤΙΚΑ ΜΕ ΤΙΣ ΒΑΣΙΚΕΣ ΑΡΧΕΣ

Όσον αφορά την παράγραφο 1

1. Η συγκεκαλυμμένη ζημιογόνος τιμολόγηση που πραγματοποιείται από συνεταιρικές εταιρείες (ήτοι η πώληση από αγοραστή σε τιμή χαμηλότερη από της αντίστοιχης του τιμολογίου ναυπηγικής εταιρείας με την οποία ο αγοραστής είναι συνέταιρος, καθώς και χαμηλότερη από την τιμή που ισχύει στη χώρα πώλησης) αποτελεί μορφή ζημιογόνου τιμολόγησης σε σχέση με την τιμή για την οποία μπορεί να υπολογισθεί το περιθώριο της ζημιογόνου τιμής βάσει της τιμής στην οποία μεταπωλούνται τα πλοία από τον αγοραστή.

2. Εννοείται ότι στην περίπτωση πωλήσεων από χώρα η οποία έχει το αποκλειστικό ή το αποκλειστικό στην ουσία μονοπώλιο των εμπορικών συναλλαγών της και στην οποία όλες οι εγχώριες τιμές καθορίζονται από το κράτος, είναι δυνατόν να προκύψουν ειδικές δυσκολίες κατά τη διαπίστωση της συμβατότητας της τιμής για τους σκοπούς της παραγράφου 1, και στις περιπώσεις αυτές τα μέρη είναι δυνατόν να θεωρήσουν αναγκαίο να λάβουν υπόψη την πιθανότητα ότι η αυστηρή σύγκριση με τις εγχώριες τιμές δεν είναι πάντα αρμόζουσα.

Όσον αφορά την παράγραφο 2

Η ύπαρξη πρακτικών πολλαπλών συναλλαγματικών ισοτιμιών είναι δυνατόν σε ορισμένες περιστάσεις να αποτελέσει μορφή ζημιογόνου τιμολόγησης μέσω μερικής υποτίμησης του νομίσματος μιας χώρας, και είναι δυνατόν να επιφέρει την πραγματοποίηση ενέργειας δυνάμει της παραγράφου 2. Ως «πρακτικές πολλαπλών συναλλαγματικών ισοτιμίων» νοούνται οι πρακτικές που εφαρμόζονται ή επιτρέπονται από το δημόσιο.

Όσον αφορά την παράγραφο 4 στοιχείο β)

Παρεκκλίσεις δυνάμει των διατάξεων της παραγράφου 4 στοιχείο β) παραχωρούνται αποκλειστικά μετά από αίτηση του μέρους που εξετάζει την επιβολή τέλους ζημιογόνου τιμολόγησης.

ΚΩΔΙΚΑΣ ΖΗΜΙΟΓΟΝΟΥ ΤΙΜΟΛΟΓΗΣΗΣ ΣΤΟ ΝΑΥΠΗΓΙΚΟ ΚΛΑΔΟ

ΤΑ ΜΕΡΗ,

Αναγνωρίζοντας ότι οι πρακτικές για την καταπολέμηση της ζημιογόνου τιμολόγησης δεν πρέπει να αποτελούν αδικαιολόγητα εμπόδια στις διεθνείς συναλλαγές και ότι τα τέλη ζημιογόνου τιμολόγησης είναι δυνατόν να επιβάλλονται κατά των περιπτώσεων ζημιογόνου τιμολόγησης μόνο εάν οι περιπτώσεις αυτές προκαλούν ή απειλούν να προκαλέσουν σοβαρή ζημία σε καθιερωμένο κλάδο παραγωγής ή επιβραδύνουν σε σημαντικό βαθμό τη δημιουργία κλάδου παραγωγής,

ΕΚΤΙΜΩΝΤΑΣ ότι είναι επιθυμητό να προβλεφθούν δίκαιες και ανοικτές διαδικασίες ως βάση για την πλήρη εξέταση περιπτώσεων ζημιογόνου τιμολόγησης,

ΕΠΙΘΥΜΩΝΤΑΣ να ερμηνεύσουν τις βασικές αρχές και να καταρτίσουν κανόνες για την εφαρμογή τους προκειμένου να εξασφαλισθεί η ομοιόμορφη και ασφαλής υλοποίησή τους,

ΑΝΑΓΝΩΡΙΖΟΝΤΑΣ την ανάγκη να ληφθεί υπόψη ο σύνθετος χαρακτήρας των πράξεων αγοράς πλοίων και ο τρόπος κατά τον οποίο μπορεί να καταστεί ασαφής η ιδιοκτησία ενός πλοίου,

ΑΝΑΓΝΩΡΙΖΟΝΤΑΣ το χαρακτήρα του κλάδου ναυπήγησης και επισκευής εμπορικών πλοίων, που συχνά περιλαμβάνει μία μοναδική συναλλαγή που αφορά ένα πλοίο και την προσαρμογή της λειτουργίας των ναυπηγείων προκειμένου να καταστεί δυνατή η παραγωγή συγκεκριμένου πλοίου, και, κατά συνέπεια, κατανοώντας ότι οι αρχές που διεξάγουν την έρευνα, κατά την εξιολόγηση των επιπτώσεων των πωλήσεων στον εγχώριο κλάδο παραγωγής λαμβάνουν υπόψη τα χαρακτηριστικά της κατασκευής και επισκευής εμπορικών πλοίων.

ΣΥΜΦΩΝΟΥΝ ΤΑ ΑΚΟΛΟΥΘΑ:

Άρθρο 1

Αρχές

1.1. Τα τέλη ζημιογόνου τιμολόγησης για πλοία, τα οποία προβλέπονται στο άρθρο 2 της συμφωνίας για την τήρηση των ομαλών συνθηκών ανταγωνισμού στον κλάδο ναυπήγησης και επισκευής εμπορικών (εφεξής «πλοία») εφαρμόζονται μόνο στις περιστάσεις που προβλέπονται στο παρόν παράρτημα και ύστερα από έρευνες που αρχίζουν (6) και διεξάγονται σύμφωνα τις διατάξεις του παραρτήματος. Οι διατάξεις που παρατίθενται στη συνέχεια διέπουν την εφαρμογή των βασικών αρχών, στο μέτρο που λαμβάνονται μέτρα στο πλαίσιο της σχετικής με την υλοποίηση νομοθεσίας ή κανονισμών.

1.2. Τα μέρη συμφωνούν να ενσματώνουν στον παρόντα κώδικα τυχόν μελλοντικές τροποποιήσεις της συμφωνίας για την εφαρμογή του άρθρου VI της GATT του 1994. Οι αλλαγές των σχετικών τροποποιήσεων περιορίζονται σε αυτές που είναι αναγκαίες βάσει των ειδικών χαρακτηριστικών του κλάδου ναυπήγησης εμπορικών πλοίων.

Άρθρο 2

Προσδιορισμός της ζημιογόνου τιμολόγησης

2.1. Για τους σκοπούς της παρούσας συμφωνίας, ένα πλοίο θεωρείται ότι αποτελεί αντικείμενο ζημιογόνου τιμολόγησης δηλαδή ότι έχει πωληθεί (7) άμεσα ή έμμεσα σε έναν ή περισσότερους ιδιώτες ή εταιρείες άλλου μέρους, ή σε μία ή περισσότερες εταιρείες που ανήκουν στους εν λόγω ιδιώτες ή εταιρείες ή που ελέγχονται από αυτούς, σε τιμή κάτω της κανονικής αξίας, εάν η τιμή εξαγωγής (8) του πλοίου που πωλήθηκε είναι κατώτερη της ανάλογης τιμής που καθορίζεται για το ομοειδές πλοίο κατά την πώλησή του σε αγοραστή της χώρας εξαγωγής στο πλαίσιο των συνήθων εμπορικών συναλλαγών.

2.2. Όταν δεν παραγματοποιούνται πωλήσεις του ομοειδούς πλοίου, στο πλαίσιο των συνήθων εμπορικών συναλλαγών, στην εγχώρια αγορά της χώρας εξαγωγής ή όταν, εξαιτίας της ιδιαίτερης κατάστασης της αγοράς οι εν λόγω πωλήσεις δεν επιτρέπουν τη δέουσα σύγκριση, το περιθώριο ζημιογόνου τιμολόγησης καθορίζεται βάσει σύγκρισης με ανάλογη τιμή του ομοειδούς πλοίου όταν εξάγεται σε σχετική τρίτη χώρα υπό την προϋπόθεση ότι η τιμή αυτή είναι αντιπροσωπευτική. Εάν δεν πραγματοποιούνται τέτοιου είδους πωλήσεις σε σχετικές τρίτες χώρες ή οι πωλήσεις αυτές δεν επιτρέπουν την πραγματοποίηση κατάλληλης σύγκρισης, το περιθώριο ζημιογόνου τιμολόγησης καθορίζεται βάσει σύγκρισης με το κόστος παραγωγής στη χώρα καταγωγής επαυξημένο κατά ένα εύλογο ποσό που καλύπτει τα έξοδα πώλησης, καθώς και τις διοικητικές και γενικές δαπάνες και τα κέρδη.

2.2.1. Οι πωλήσεις του ομοειδούς πλοίου στην εγχώρια αγορά της χώρας εξαγωγής ή οι πωλήσεις σε τρίτες χώρες, σε τιμές κατώτερες του κατά μονάδα κόστους παραγωγής (πάγιου και μεταβλητού) επαυξημένου κατά το ποσό των εξόδων πωλήσεων, καθώς και των διοικητικών και γενικών δαπανών μπορούν να θεωρηθούν ότι δεν πραγματοποιούνται κατά τις συνήθεις εμπορικές συναλλαγές (9) εξαιτίας των τιμών, και είναι δυνατόν να μη λαμβάνονται υπόψη κατά τον καθορισμό της κανονικής αξίας μόνον αν οι αρχές (10) διαπιστώσουν ότι οι εν λόγω πωλήσεις πραγματοποιούνται σε τιμές που δεν εξασφαλίζουν την κάλυψη όλων των δαπανών εντός ευλόγου χρονικού διαστήματος (11). Αν οι τιμές που είναι κατώτερες του κόστους όταν πραγματοποιείται η πώληση υπερβαίνουν το μέσο σταθμικό κόστος κατά την περίοδο της έρευνας οι τιμές αυτές θεωρούνται ότι εξασφαλίζουν την κάλυψη του κόστους εντός ευλόγου χρονικού διαστήματος.

2.2.1.1. Για το σκοπό της παραγράφου 2 του παρόντος άρθρου, οι δαπάνες υπολογίζονται συνήθως βάσει των καταχωρήσεων που διατηρεί η ναυπηγική εταιρεία που αποτελεί αντικείμενο της έρευνας, υπό την προϋπόθεση ότι οι εν λόγω καταχωρήσεις πληρούν τις γενικά αποδεκτές αρχές λογιστικής της χώρας εξαγωγής και λαμβάνουν επαρκώς υπόψη τις δαπάνες που σχετίζονται με την παραγωγή και πώληση του υπό εξέταση πλοίου. Οι αρχές εξετάζουν όλα τα διαθέσιμα αποδεικτικά στοιχεία σχετικά με την ενδεδειγμένη κατανομή των δαπανών, συμπεριλαμβανομένων των στοιχείων που παρέχονται από τη ναυπηγική εταιρεία κατά τη διάρκεια της έρευνας, υπό την προϋπόθεση ότι τέτοιου είδους κατανομές έχουν χρησιμοποιηθεί στο παρελθόν από τη ναυπηγική εταιρεία, ειδικότερα, όσον αφορά τον καθορισμό των ενδεδειγμένων περιόδων απόσβεσης και τοκοχρεωλυτικής απόσβεσης, καθώς και τις απαλλαγές για κεφαλαιουχικές δαπάνες και άλλες αναπτυξιακές δαπάνες. Εκτός εάν ήδη προβλέπεται στις κατανομές δαπανών που αναφέρονται στο παρόν εδάφιο, οι δαπάνες προσαρμόζονται καταλλήλως για να λάβουν υπόψη τις μη επαναλαμβανόμενες δαπάνες που αφορούν τη μελλοντική και τρέχουσα παραγωγή, ή τις περιπτώσεις κατά τις οποίες οι δαπάνες κατά την περίοδο έρευνας επηρεάζονται από τις λειτουργίες εκκίνησης (12).

2.2.2. Για το σκοπό της παραγράφου 2 του παρόντος άρθρου, τα ποσά των διοικητικών και γενικών διαπανών, καθώς και των εξόδων πώλησης και των κερδών υπολογίζονται βάσει των πραγματικών δεδομένων που αφορούν την παραγωγή και τις πωλήσεις, στο πλαίσιο των συνήθων εμπορικών συναλλαγών του ομοειδούς πλοίου από τη ναυπηγική εταιρεία που αποτελεί αντικείμενο της έρευνας. Όταν τα σχετικά ποσά δεν μπορούν να υπολογισθούν με βάση τα προαναφερόμενα στοιχεία, υπολογίζονται βάσει των κατωτέρω:

i) των πραγματικών ποσών που δαπανήθηκαν ή εισπράχθηκαν από τη συγκεκριμένη ναυπηγική εταιρεία σχετικά με την παραγωγή και τις πωλήσεις στην εγχώρια αγορά της χώρας καταγωγής πλοίων της ίδιας γενικής κατηγορίας,

ii) του μέσου σταθμικού όρου των πραγματικών ποσών που δαπανήθηκαν ή εισπράχθηκαν από άλλες ναυπηγικές εταιρείες της χώρας καταγωγής σχετικά με την παραγωγή και τις πωλήσεις του ομοειδούς πλοίου στην εγχώρια αγορά της χώρας αυτής 7

iii) οποιασδήποτε άλλης λογικής μεθόδου (13), υπό την προϋπόθεση ότι το ποσό των κερδών που πραγματοποιούνται κατ' αυτόν τον τρόπο, δεν υπερβαίνει το ύψος του κέρδους που πραγματοποιείται συνήθως από άλλες ναυπηγικές εταιρείες επί των πωλήσεων πλοίων της ίδιας γενικής κατηγορίας στην εγχώρια αγορά της χώρας καταγωγής

και

iv) το κέρδος το οποίο προστίθεται στην αξία κατασκευής, υπολογίζεται σε όλες τις περιπτώσεις βάσει του μέσου όρου των κερδών που πραγματοποιούνται κατά τη διάρκεια εύλογου χρονικού διαστήματος (14) πριν και μετά την υπό εξέταση πώληση και αντικατοπτρίζει ένα λογικό ύψος κερδών κατά τη συγκεκριμένη πώληση. Κατά τον υπολογισμό αυτό, επιδιώκεται η αποφυγή τυχόν διαστρεβλώσεων που θα είχαν ως αποτέλεσμα την πραγματοποίηση μη λογικού κέρδους κατά την πώληση.

2.2.3. Δεδομένου του μεγάλου χρονικού διαστήματος που μεσολαβεί μεταξύ της υπογραφής της σύμβασης και της παράδοσης των πλοίων, η κανονική αξία δεν περιλαμβάνει τις πραγματικές δαπάνες που οφείλονται σε εξαιρετικές περιστάσεις (π.χ. εργατικές διαφορές, πυρκαγιές, φυσικές καταστροφές) και οι οποίες υπερβαίνουν σε σημαντικό βαθμό την αύξηση των δαπανών που θα μπορούσε λογικά να προβλέψει η ναυπηγική εταιρεία και να λάβει υπόψη κατά τον καθορισμό των βασικών όρων πώλησης (15).

2.3. Σε περιπτώσεις κατά τις οποίες δεν έχουν καθορισθεί τιμές εξαγωγής ή αν οι αρμόδιες αρχές κρίνουν ότι η τιμή εξαγωγής είναι αναξιόπιστη εξαιτίας της ύπαρξης συνδέσμου ή αντισταθμιστικού διακανονισμού μεταξύ της ναυπηγικής εταιρείας και του αγοραστή ή ενός τρίτου, η τιμή εξαγωγής μπορεί να υπολογισθεί βάσει της τιμής της πρώτης μεταπώλησης των πλοίων σε ανεξάρτητο αγοραστή, ή αν τα πλοία δεν μεταπωλούνται σε ανεξάρτητο αγοραστή, ή δεν μεταπωλούνται στην κατάσταση που πωλήθηκαν αρχικά, βάσει οποιασδήποτε λογικής τιμής που μπορούν να καθορίσουν οι αρχές.

2.4. Προβλέπεται η πραγματοποίηση δίκαιας σύγκρισης μεταξύ της τιμής εξαγωγής και της κανονικής αξίας. Η σύγκριση αυτή πραγματοποιείται στο ίδιο στάδιο συναλλαγών, συνήθως στο στάδιο ελεύθερο στο εργοστάσιο και αφορά πωλήσεις που πραγματοποιούνται σε όσο το δυνατόν πλησιέστερες ημερομήνίες (16). Σε κάθε περίπτωση, λαμβάνονται δεόντως υπόψη οι διαφορές που επηρεάζουν τη συγκρισιμότητα των τιμών, συμπεριλαμβανομένων των διαφορών στις συνθήκες και όρους πώλησης, στη φορολογία, στα επίπεδα συναλλαγών, στις ποσότητες, στα φυσικά χαρακτηριστικά και τυχόν άλλες διαφορές που αποδεικνύεται, επίσης, ότι επηρεάζουν τη συγκρισιμότητα των τιμών (17). Στις περιπτώσεις που αναφέρονται στο άρθρο 2 παράγραφος 3, πρέπει να λαμβάνονται επίσης υπόψη οι δαπάνες, συμπεριλαμβανομένων των δασμών και φορολογικών επιβαρύνσεων που πραγματοποιήθηκαν μεταξύ της αρχικής πώλησης και της μεταπώλησης, καθώς και τα συσσωρευμένα κέρδη. Εάν σε αυτές τις περιπτώσεις, έχει ήδη επηρεασθεί συγκρισιμότητα των τιμών, οι αρχές καθορίζουν την κανονική αξία σε επίπεδο συναλλαγών ισοδύναμο με το επίπεδο συναλλαγών της κατασκευασμένης τιμής εξαγωγής ή λαμβάνοντας δεόντως υπόψη τα στοιχεία που προβλέπονται στην παρούσα παράγραφο. Οι αρχές υποδεικνύουν στους ενδιαφερομένους τις πληροφορίες που είναι αναγκαίες για την εξασφάλιση δίκαιης σύγκρισης και δεν τους επιβάλλουν παράλογο βάρος απόδειξης.

2.4.1. Όταν η σύγκριση μεταξύ των τιμών βάσει της παρούσας παραγράφου, απαιτεί μετατροπή των νομισμάτων, η μετατροπή αυτή πραγματοποιείται χρησιμοποιώντας την τιμή συναλλάγματος της ημερομηνίας πώλησης (18), υπό την προϋπόθεση ότι όταν η πώληση ξένου συναλλάγματος στην προθεσμιακή αγορά συνδέεται άμεσα με την υπό εξέταση εξαγωγική πώληση, χρησιμοποιείται η τιμή συναλλάγματος της προθεσμιακής πώλησης.

2.4.2. Με την επιφύλαξη των διατάξεων που διέπουν τη δίκαιη σύγκριση, οι οποίες περιλαμβάνονται στην παράγραφο 4 του παρόντος άρθρου, η ύπαρξη περιθωρίων ζημιογόνου τιμολόγησης κατά τη διάρκεια του στάδιου της έρευνας, προσδιορίζεται, συνήθως, βάσει σύγκρισης μεταξύ της μέσης σταθμικής κανονικής αξίας και του μέσου σταθμικού όρου των τιμών όλων των συγκρίσιμων εξαγωγικών συναλλαγών ή βάσει σύγκρισης μεταξύ της κανονικής αξίας και των τιμών εξαγωγής για κάθε συναλλαγή. Η κανονική αξία που καθορίζεται βάσει σταθμικού μέσου όρου είναι δυνατόν να συγκριθεί με τις τιμές μενονωμένων εξαγωγικών συναλλαγών, εάν οι αρχές διαπιστώσουν την ύπαρξη τιμών εξαγωγής που διαφέρουν σημαντικά μεταξύ των διαφόρων αγοραστών, περιοχών ή χρονικών διαστημάτων και αν παρέχονται οι λόγοι για τους οποίους δεν είναι δυνατόν να ληφθούν δεόντως υπόψη οι εν λόγω διαφορές με την εφαρμογή σταθμικών μέσων όρων ή συγκρίσεων μεταξύ των μεμονωμένων συναλλαγών.

2.5. Στην περίπτωση κατά την οποία τα πλοία δεν πωλούνται σε αγοραστή άλλου μέρους απευθείας από τη χώρα καταγωγής αλλά εξάγονται στο άλλο αυτό μέρος από ενδιάμεση χώρα, η τιμή πώλησης των πλοίων από τη χώρα εξαγωγής στον αγοραστή του άλλου αυτού μέρους συγκρίνεται, συνήθως, με την ανάλογη τιμή που του ισχύει στη χώρα εξαγωγής. Ωστόσο, η σύγκριση με την τιμή που ισχύει στη χώρα καταγωγής είναι δυνατή εάν, επί παραδείγματι, τα πλοία απλώς μεταφορτώνονται μέσω της χώρας εξαγωγής, ή εάν τα εν λόγω πλοία δεν παράγονται στη χώρα εξαγωγής ή εάν δεν υπάρχει συγκρίσιμη τιμή γι' αυτά στη χώρα εξαγωγής.

2.6. Στο πλαίσιο της παρούσας συμφωνίας, με τον όρο «ομοειδές πλοίο» νοείται πλοίο του ίδιου τύπου, που προορίζεται για την ίδια χρήση έχει σχεδόν τις ίδιες διαστάσεις και διαθέται παρόμοια χαρακτηριστικά με το πλοίο που αποτελεί αντικείμενο της έρευνας. Με τον όρο «ίδια γενική κατηγορία πλοίων», νοείται πλοίο του ίδιου τύπου που προορίζεται για την ίδια χρήση, αλλά διαφορετικών διαστάσεων. Η ύπαρξη δευτερευουσών διαφορών, όσον αφορά τις διαστάσεις και τον εξοπλισμό δεν επηρεάζει την κατηγορία του πλοίου αλλά είναι δυνατόν να ληφθεί υπόψη μέσω κατάλληλων προσαρμογών σχετικών με τους υπολογισμούς και τις συγκρίσεις που πραγματοποιούνται με στόχο την εφαρμογή του παρόντος κώδικα.

2.7. Το παρόν άρθρο εφαρμόζεται χωρίς να θίγεται η δεύτερη συμπληρωματική διάταξη της παραγράφου 1 των βασικών αρχών.

Άρθρο 3

Προσδιορισμός της ζημίας (19)

3.1. Ο προσδιορισμός της ζημίας στο πλαίσιο της εφαρμογής του παρόντος παραρτήματος βασίζεται σε θετικά αποδεικτικά στοιχεία και προϋποθέτει αντικειμενική εξέταση τόσο»: α) των συνεπειών της πώλησης σε τιμή κατώτερη της κανονικής αξίας για τις τιμές των ομοειδών πλοίων στην εγχώρια αγορά, όσο και β) των επακόλουθων συνεπειών της εν λόγω πώλησης για τους εγχώριους παραγωγούς των ομοειδών πλοίων (20).

3.2. Όσον αφορά τις συνέπειες της πώλησης σε τιμή κατώτερη της κανονικής αξίας για τις τιμές, οι αρχές που διεξάγουν τις σχετικές έρευνες εξετάζουν κατά πόσον έχουν πραγματοποιηθεί πωλήσεις σε τιμές αισθητά κατώτερες της τιμής των ομοειδών πλοίων στη χώρα του αγοραστή ή κατά πόσον οι πωλήσεις αυτού του είδους προκαλούν με οποιονδήποτε τρόπο σημαντική συμπίεση των τιμών ή παρεμποδίζουν σε σημαντικό βαθμό την αύξηση των τιμών που θα είχε σημειωθεί σε αντίθετη περίπτωση. Κανένας από τους ανωτέρω παράγοντες, ούτε περισσότεροι εξ αυτών από κοινού δεν είναι απαραίτητο να θεωρηθούν αποφασιστικής σημασίας για την εξαγωγή συμπερασμάτων.

3.3. Όταν διεξάγονται ταυτοχρόνως έρευνες για την ύπαρξη ζημιογόνου τιμολόγησης όσον αφορά τις πωλήσεις πλοίων από διαφορετικές χώρες, οι αρχές που διεξάγουν τις έρευνες δύνανται να προσμετρούν σωρευτικώς τις συνέπειες των πωλήσεων αυτών μόνον εφόσον βεβαιωθούν ότι: 1) το περιθώριο ζημιογόνου τιμολόγησης που προκύπτει για τις αγορές από κάθε χώρα είναι αρκετά υψηλό ώστε να μη θεωρείται ασήμαντο από νομική άποψη, σύμφωνα με όσα προβλέπει το άρθρο 5 παράγραφος 8 και 2) η σωρευτική αξιολόγηση των συνεπειών πωλήσεων είναι η ενδεδειγμένη λαμβανομένων υπόψη των όρων του ανταγωνισμού μεταξύ των εν λόγω πλοίων και των ομοειδών εγχωρίων πλοίων.

3.4. Η εξέταση των συνεπειών της πώλησης σε τιμή κατώτερη της κανονικής επί του εκάστοτε εγχωρίου κλάδου παραγωγής περιλαμβάνει αξιολόγηση όλων των συναφών οικονομικών παραγόντων καθώς και δεικτών που αντανακλούν την κατάσταση του οικείου κλάδου παραγωγής, στους οποίους περιλαμβάνονται: η πραγματική και η ενδεχόμενη μείωση των πωλήσεων, των κερδών, της παραγωγής, του μεριδίου αγοράς, της παραγωγικότητας, της απόδοσης των επενδύσεων ή της χρησιμοποίησης της ικανότητας 7 οι παράγοντες που επηρεάζουν τις εγχώριες τιμές 7 το μέγεθος και το περιθώριο ζημιογόνου τιμολόγησης 7 οι πραγματικές ή δυνητικές αρνητικές επιπτώσεις για τις ταμειακές ροές, τα αποθέματα, την απασχόληση, τους μισθούς, την ανάπτυξη, την ικανότητα άντλησης κεφαλαίων ή τις επενδύσεις. Η ανωτέρω απαρίθμηση έχει ενδεικτικό χαρακτήρα, και κανένας από τους ανωτέρω παράγοντες, ούτε περισσότεροι εξ αυτών από κοινού δεν είναι απαραίτητο να θεωρηθούν αποφασιστικής σημασίας για την εξαγωγή συμπερασμάτων.

3.5. Είναι σκόπιμο να αποδειχθεί ότι, εξαιτίας των συνεπειών της, η πώληση σε τιμή κατώτερη της κανονικής αξίας. όπως καθορίζεται στις παραγράφους 2 και 4 του παρόντος άρθρου, προκαλεί ή έχει προκαλέσει ζημία κατά την έννοια της παρούσας συμφωνίας. Για να διαπιστωθεί κατά πόσον υπάρχει αιτιώδης συνάφεια μεταξύ της πώλησης σε τιμή κατώτερη της κανονικής αξίας και της ζημίας που υφίσταται ο εγχώριος κλάδος παραγωγής, οι αρχές συνεκτιμούν όλα τα σχετικά αποδεικτικά στοιχεία που έχουν στη διάθεσή τους. Οι αρχές εξετάζουν ακόμη τυχόν άλλους γνωστούς παράγοντες πέραν της πώλησης σε τιμή κατώτερη της κανονικής αξίας οι οποίοι προκαλούν κατά τον ίδιο χρόνο ζημία στον εγχώριο κλάδο παραγωγής, ενώ η ζημία που προξενείται από αυτούς τους άλλους παράγοντες πρέπει να μην είναι δυνατόν να αποδοθεί στην πώληση σε τιμή κατώτερη της κανονικής αξίας. Στους παράγοντες που ενδέχεται να έχουν σημασία από αυτήν την άποψη, είναι δυνατόν να συμπεριλαμβάνονται, μεταξύ άλλων, ο όγκος και οι τιμές πωλήσεων ναυπηγικών εταιρειών άλλων μερών σε αγοραστές του μέρους που διεξάγει την έρευνα, οι οποίες δεν έχουν πραγματοποιηθεί σε τιμές κατώτερες της κανονικής αξίας, η συρρίκνωση της ζήτησης ή οι μεταβολές των προτύπων κατανάλωσης, οι περιοριστικές εμπορικές πρακτικές που εφαρμόζουν οι ξένοι και οι εγχώριοι παραγωγοί καθώς και ο ανταγωνισμός μεταξύ τους, οι τεχνολογικές εξελίξεις και, τέλος, οι εξαγωγικές επιδόσεις και η παραγωγικότητα του εγχώριου κλάδου παραγωγής.

3.6. Οι συνέπειες της πώλησης σε τιμή κατώτερη της κανονικής αξίας αξιολογούνται σε σχέση με την εγχώρια παραγωγή του ομοειδούς προϊόντος, εφόσον τα διαθέσιμα στοιχεία επιτρέπουν το χωριστό προσδιορισμό της εν λόγω παραγωγής βάσει ορισμένων κριτηρίων, όπως είναι η μέθοδος παραγωγής, οι πωλήσεις και τα κέρδη των παραγωγών. Αν δεν είναι δυνατός ο χωριστός προσδιορισμός της εν λόγω παραγωγής, οι συνέπειες της πώλησης σε τιμή κατώτερη της κανονικής αξίας αξιολογούνται μέσω της εξέτασης της παραγωγής της πλέον περιορισμένης ομάδας ή φάσματος προϊόντων που περιλαμβάνει το ομοειδές προϊόν, για τα οποία είναι δυνατόν να συγκεντρωθούν τα απαραίτητα στοιχεία.

3.7. Για να διαπιστωθεί η ύπαρξη κινδύνου πρόκλησης σοβαρής ζημίας, λαμβάνονται υπόψη τα πραγματικά περιστατικά, και όχι μόνο τυχόν ισχυρισμοί, εικασίες ή πιθανότητες. Οποιαδήποτε μεταβολή των περιστάσεων, που θα δημιουργούσε κατάσταση υπό την οποία είναι πιθανή η πρόκληση ζημίας από την πώληση σε τιμή κατώτερη της κανονικής αξίας πρέπει να έχει προβλεφθεί με βεβαιότητα και να είναι επικείμενη (21). Προκειμένου να αποφανθούν σχετικά με την ύπαρξη κινδύνου πρόκλησης σοβαρής ζημίας, οι αρχές που διεξάγουν την έρευνα συνεκτιμούν, μεταξύ άλλων, τους ακόλουθους παράγοντες:

i) την ύπαρξη επαρκούς και ελεύθερα διαθέσιμης ικανότητας ή την πιθανότητα σημαντικής αύξησης της ικανότητας στο άμεσο μέλλον εκ μέρους του εξαγωγέα, από την οποία προκύπτει ως πιθανή σημαντική αύξηση των πωλήσεων σε τιμή κατώτερη της κανονικής αξίας προς την αγορά της χώρας του αγοραστή, λαμβανομένης υπόψη της ύπαρξης άλλων εξαγωγικών αγορών, οι οποίες θα μπορούσαν να απορροφήσουν τυχόν πρόσθετες εξαγωγές

και

ii) το κατά πόσον τα πλοία εξάγονται στην εγχώρια αγορά σε τιμές που θα έχουν ως αποτέλεσμα είτε τη σημαντική συμπίεση, είτε την παρεμπόδιση της σύξησης των εγχώριων τιμών, και οι οποίες είναι πιθανό να οδηγήσουν σε σύξηση της ζήτησης για επιπλέον αγορές από άλλες χώρες.

Κανένας από τους ανωτέρω παράγοντες από μόνος του δεν είναι απαραίτητο να θεωρηθεί αποφασιστικής σημασίας για την εξαγωγή συμπερασμάτων, αλλά οι παράγοντες που λαμβάνονται υπόψη στο σύνολό τους πρέπει να οδηγούν στο συμπέρασμα ότι επίκειται η πραγματοποίηση περαιτέρω πωλήσεων σε τιμή κατώτερη της κανονικής αξίας και ότι υπάρχει κίνδυνος πρόκλησης σημαντικής ζημίας σε περίπτωση που δεν ληφθούν προστατευτικά μέτρα.

3.8. Σε περιπτώσεις κατά τις οποίες επαπειλείται η πρόκληση ζημίας από πωλήσεις σε τιμή κατώτερη της κανονικής αξίας, το ενδεχόμενο επιβολής μέτρων ζημιογόνου τιμολόγησης εξετάζεται και η σχετική απόφαση λαμβάνεται με ιδιαίτερη περίσκεψη.

Άρθρο 4

Ορισμός του εγχώριου κλάδου παραγωγής

4.1. Για τους σκοπούς της παρούσας συμφωνίας, ο όρος «εγχώριος κλάδος παραγωγής» νοείται ως περιλαμβάνων τους εγχώριους παραγωγούς (22) των ομοειδών πλοίων στο σύνολό τους ή εκείνους εξ αυτών των οποίων η συλλογική ικανότητα παραγωγής ομοειδών πλοίων αντιπροσωπεύει το μεγαλύτερο μέρος της συνολικής εγχώριας ικανότητας παραγωγής ομοειδών πλοίων, εκτός από την περίπτωση κατά την οποία κάποιοι παραγωγοί συνδέονται (23) με τους εξαγωγείς ή τους εγχώριους αγοραστές ή είναι οι ίδιοι εγχώριοι αγοραστές του πλοίου που υποτίθεται ότι αποτελεί αντικείμενο ζημιογόνου τιμολόγησης, οπότε ο όρος «εγχώριος κλάδος παραγωγής» είναι δυνατόν να νοείται ως περιλαμβάνων μόνο τους λοιπούς παραγωγούς.

4.2. Όταν δύο ή περισσότερες χώρες έχουν, βάσει των διατάξεων του άρθρου ΧΧΙV παράγραφος 8 στοιχείο α) της GATT του 1994, επιτύχει τέτοιο βαθμό οικονομικής ολοκλήρωσης, ώστε να φέρουν τα χαρακτηριστικά μιας ενοποιημένης αγοράς, στην περίπτωση αυτή ως εγχώριος κλάδος παραγωγής κατά την έννοια της παραγράφου 1 ανωτέρω νοείται ο κλάδος παραγωγής στο σύνολο της περιοχής την οποία καλύπτει η οικονομική ολοκλήρωση.

Άρθρο 5

Έναρξη και διεξαγωγή της έρευνας

5.1. Με την επιφύλαξη των ρυθμίσεων της παραγράφου 6 του παρόντος άρθρου, η έναρξη έρευνας για τη διαπίστωση της ύπαρξης, της έκτασης και των συνεπειών